Blaze7451/Wiki-th-20250601 huggingface dataset:
ท่าอากาศยานฮัมบวร์ค

ท่าอากาศยานฮัมบวร์ค (เยอรมัน: Flughafen Hamburg-Fuhlsbüttel) ตั้งอยู่ที่เมืองฮัมบวร์ค ประเทศเยอรมนี ห่างจากตัวเมืองออกไปทางตะวันตกเฉียงเหนือประมาณ 8.5 กิโลเมตร เป็นท่าอากาศยานที่มีผู้ใช้บริการมากเป็นอันดับ 5 ของเยอรมนี

**สายการบิน**
 ก็อทแลนด์ฟลาย- คอนดอร์แอร์ไลน์- คอนติเนนตัลแอร์ไลน์- เคแอลเอ็ม
** เคแอลเอ็ม ซิตีฮ๊อปเปอร์- เชคแอร์ไลน์- ดีบีเอ- เตอร์กิชแอร์ไลน์- ทัวฟลาย- นอร์เวเจียนแอร์ชัตเทิล- บริติช แอร์เวย์
** บีเอ คอนเนค- บลูวัน- ฟินน์แอร์- มาเลฟฮังกาเรียนแอร์ไลน์- เยอรมันวิงส์- รอสซิยาแอร์ไลน์- ล็อตโปลิชแอร์ไลน์- ลุฟต์ฮันซา
** ลุฟต์ฮันซา เรจินัล ให้บริการโดย เซอร์คัสแอร์ไลน์
** ลุฟต์ฮันซา เรจินัล ให้บริการโดย ลุฟต์ฮันซา ซิตีไลน์- วีแอลเอ็มแอร์ไลน์- สแกนดิเนเวียนแอร์ไลน์ซิสเต็ม- สวิสอินเตอร์เนชั่นเนลแอร์ไลน์
** สวิสยูโรเปียนแอร์ไลน์- ออสเตรียนแอร์ไลน์
** ออสเตรียนแอร์โรว์- ออสฟรีซิคลุฟต์ทรานสพอร์ท- อิหร่านแอร์- อีซี่ย์เจ็ต
** อีซี่ย์เจ็ต สวิตเซอร์แลนด์- เอมิเรตส์- เอสโทเนียนแอร์- แอร์ทรานแซท- แอร์บอลติก- แอร์เบอร์ลิน- แอร์ฟรานซ์- แอร์มอลตา- แอร์ลินกัส- แอโรฟลอต

**อ้างอิง**

**แหล่งข้อมูลอื่น**
  ท่าอากาศยานฮัมบวร์ค date=2005-07-10 
ฮ
หมวดหมู่:สิ่งก่อสร้างในฮัมบวร์ค
หมวดหมู่:ท่าอากาศยานที่ก่อตั้งในปี พ.ศ. 2454
หมวดหมู่:ดนตรีในประเทศญี่ปุ่น

ญี่ปุ่น
หมวดหมู่:ประเทศญี่ปุ่น
หมวดหมู่:วัฒนธรรมญี่ปุ่น
หมวดหมู่:ศิลปะในประเทศญี่ปุ่น
ท่าอากาศยานดึสเซิลดอร์ฟ

ท่าอากาศยานดึสเซิลดอร์ฟ (Flughafen Düsseldorf) ตั้งอยู่ที่เมืองดึสเซิลดอร์ฟ ประเทศเยอรมนี เป็นท่าอากาศยานที่มีผู้ใช้บริการมากเป็นอันดับ 3 ของเยอรมนี เป็นรองจากมิวนิกและแฟรงก์เฟิร์ต และยังเป็นท่าอากาศยานหลักของสายการบินแอลทียูและลุฟต์ฮันซา

**อาคารผู้โดยสารและสายการบิน**

**อาคารผู้โดยสาร เอ (สตาร์อัลไลแอนซ์)**
 คอนดอร์แอร์ไลน์- โครเอเชียแอรืไลน์- เยอรมันวิงส์- ล็อตโปลิชแอร์ไลน์- ลุฟต์ฮันซา
** ไพรเวตแอร์- สแกนดิเนเวียนแอร์ไลน์ซิสเต็ม
** เอสเอเอส บราเอเธนส์- สวิสอินเตอร์เนชั่นเนล
** สวิสยูโรเปียนแอร์ไลน์- ออสเตรียนแอร์ไลน์
** ออสเตรียนแอร์โรว์

**อาคารผู้โดยสาร บี**
 คอเรนดอนแอร์ไลน์- เคแอลเอ็ม
** เคแอลเอ็ม ซิตีฮ๊อปเปอร์- เจ็ต2ดอตคอม- แจ็ตแอร์เวย์- เชคแอร์ไลน์- ดีบีเอ- เดลต้า แอร์ไลน์- ตูนิสแอร์- เตอร์กิชแอร์ไลน์- นอร์ทเวสต์แอร์ไลน์- นอร์เวย์เจียนแอร์ชัตเทิล- บริติช แอร์เวย์
** ซันแอร์- บลูวิงส์- เบสต์แอร์- เปกาซัสแอร์ไลน์- ฟลายบี- ฟินน์แอร์- มาเซโดเนียนแอร์ไลน์- รอยัลแอร์โมร็อค- รอสซิยาแอร์ไลน์- สกายแอร์ไลน์- อัลอิตาเลีย
** อัลอิตาเลียเอ็กซ์เพรส- อินเตอร์แอร์ไลน์- เอจีนแอร์ไลน์- เอมิเรตส์- แอร์บอลติก- แอร์เบอร์ลิน- แอร์ฟรานซ์
** บริตแอร์- แอร์ลินกัส- แอโรฟลอต- โอลิมปิกแอร์ไลน์- ไอบีเรียแอร์ไลน์

**อาคารผู้โดยสาร ซี**
 คาร์แพทแอร์- ซันเอ็กซ์เพรส- ทัวฟลาย- นูเวิลแอร์- ฟรีเบิร์ดแอร์ไลน์- ฟูตูราอินเตอร์เนชั่นเนลแอร์เวย์- มาเซโดเนียนแอร์ไลน์- มาฮันแอร์- ยูโรไซเปรียแอร์ไลน์- อียิปต์แอร์- เอส7แอร์ไลน์- แอฟริกันซาฟารีแอร์เวย์- แอร์ไคโร- แอร์มอลตา- แอลจีดับเบิลยู- แอลทียู- โอนูร์แอร์- ฮัมบวร์คอินเตอร์เนชั่นเนล

**สายการบินขนส่งสินค้า**
 โพลาร์แอร์คาร์โก- โวลกา-ดเนปร์- เอมิเรตส์ สกายคาร์โก- เอเวอร์กรีนอินเตอร์ชั่นเนลแอร์ไลน์- แอตลาสแอร์

**อ้างอิง**

**แหล่งข้อมูลอื่น**
  ท่าอากาศยานดึสเซิลดอร์ฟ 
ด
หมวดหมู่:ดึสเซิลดอร์ฟ
หมวดหมู่:สิ่งก่อสร้างในรัฐนอร์ทไรน์-เว็สท์ฟาเลิน
หมวดหมู่:เพลงญี่ปุ่น

เพลงจากประเทศญี่ปุ่น
ญ
หมวดหมู่:ดนตรีในประเทศญี่ปุ่น
หมวดหมู่:ผลงานของศิลปินญี่ปุ่น
หมวดหมู่:ผลงานโดยชาวญี่ปุ่น
Make a secret

เมค อะ ซีเคร็ต (make a secret) เป็นซิงเกิลภาษาญี่ปุ่นลำดับที่ 16 ของโบอา และเป็นซิงเกิลแรกของโบอาที่มีขายในประเทศไทย แต่ก็เป็น 1 ใน 5 ซิงเกิลที่มียอดขายต่ำของโบอา โดยเพลง "เมค อะ ซีเคร็ต" เป็นเพลงประกอบโฆษณาเครื่องสำอางของโคเซ่ ฟาสิโอ(KOSE Fasio) โดยซิงเกิลนี้วางขายเมื่อวันที่ 31 สิงหาคม พ.ศ. 2548 ซึ่งซิงเกิลนี้สร้างความผิดหวังอย่างมากหลังจากประสบความสำเร็จกับซิงเกิล "ดู เดอะ โมชั่น"(DO THE MOTION)ที่ขึ้นถึงอันดับที่ 1 ประกอบกับไม่ได้รับการโปรโมตเท่าที่ควร โดยซิงเกิลนี้ได้แค่อันดับที่ 5 โดยมียอดขายรวม 54,453 แผ่น
ในประเทศไทยที่ซิงเกิล make a secret นี้ได้รับการโปรโมตมากจนได้เป็นศิลปิน MTV Hot ของเอ็มทีวีไทนแลนด์ประจำเดือนพฤศจิกายน พ.ศ. 2548

**รายชื่อเพลง**
# make a secret
# LONG TIME NO SEE
# make a secret(Instrumental)
# LONG TIME NO SEE(Instrumental)

**การแสดงสด**
 24 สิงหาคม พ.ศ. 2548 - NTV「ミンナのテレビ (NTV Minna no Terebi Guest)- 30 สิงหาคม พ.ศ. 2548 - ANB「あしたまにあ～な」（PVオンエア） (PV on Air)- 2 กันยายน พ.ศ. 2548 - ANB「Music Station」- 3 กันยายน พ.ศ. 2548 - CX「Music Fair 21」- 4 กันยายน พ.ศ. 2548 - Music On! TV KISS×KISS- 9 กันยายน พ.ศ. 2548 - NHK POPJAM

**ชาร์ต**
ออริกอนชาร์ต (ในญี่ปุ่น)
หมวดหมู่:ซิงเกิลในปี พ.ศ. 2548
หมวดหมู่:เพลงญี่ปุ่น
หมวดหมู่:เพลงของโบอา
อุทยานแมลงเฉลิมพระเกียรติ พระบาทสมเด็จพระเจ้าอยู่หัว

อุทยานแมลงเฉลิมพระเกียรติพระบาทสมเด็จพระเจ้าอยู่หัว อุทยานแมลงในลักษณะของศูนย์ธรรมชาติศึกษา ศูนย์กลางที่ให้การศึกษา เป็นแหล่งที่จะให้ความรู้ความเข้าใจ ในลักษณะพิพิธภัณฑ์สถานธรรมชาติวิทยาในศาสตร์ทางกีฏวิทยา ชีววิทยา นิเวศวิทยา ตลอดจนการจำลองชีววิทยานั้น ฐานของความหลากหลายทางชีวภาพซึ่งจะสนองตอบและอำนวยประโยชน์ให้ กับนิสิต นักเรียน นักศึกษา นักวิชาการ ตลอดจนผู้สนใจทั่วไปในเขตภาคกลางตอนล่างและภาคตะวันตก นอกจากนี้ในพื้นที่ดำเนินโครงการ ยังทำการค้นคว้าศึกษาวิจัยการเพาะเลี้ยงแมลงให้ผลผลิตบางชนิดที่มีศักยภาพในการที่จะพัฒนาในเชิงเศรษฐกิจ และการวิจัยการเพาะเลี้ยงแมลงที่สวยงามและหายากบางชนิด ที่ถูกจัดให้เป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พ.ศ. 2535 และอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์ (CITES) 
อุทยานแมลงเฉลิมพระเกียรติพระบาทสมเด็จพระเจ้าอยู่หัว ตั้งอยู่ภายในมหาวิทยาลัยเกษตรศาสตร์ วิทยาเขตกำแพงแสน อำเภอกำแพงแสน จังหวัดนครปฐม ประเทศไทย
ซึ่งอยู่ในความรับผิดชอบของศูนย์วิจัยและพัฒนากีฏวิทยาสิ่งแวดล้อม (ชื่อเดิม : ศูนย์วิจัยและพัฒนากีฏวิทยาอุตสาหกรรม) ปัจจุบันสังกัดภาควิชากีฏวิทยา คณะเกษตร กำแพงแสน มหาวิทยาลัยเกษตรศาสตร์

**อ้างอิง**
หมวดหมู่:พิพิธภัณฑ์มหาวิทยาลัยในประเทศไทย
หมวดหมู่:สถานที่ท่องเที่ยวในจังหวัดนครปฐม
หมวดหมู่:มหาวิทยาลัยเกษตรศาสตร์
หมวดหมู่:พิพิธภัณฑ์ธรรมชาติวิทยา
หมวดหมู่:สถานที่ที่ตั้งชื่อตามพระนามของพระบาทสมเด็จพระมหาภูมิพลอดุลยเดชมหาราช บรมนาถบพิตร
สุวัฒน์ วรดิลก

สุวัฒน์ วรดิลก (14 กรกฎาคม พ.ศ. 2466 – 15 เมษายน พ.ศ. 2550; นามสกุลเดิม: พรหมบุตร) บุตรของ พระทวีปธุรประศาสน์ (วร วรดิลก) กับ นางจำรัส (ชีวกานนท์) เป็นนักเขียนเรื่องสั้น นวนิยาย นักหนังสือพิมพ์ และได้รับการยกย่องเป็นศิลปินแห่งชาติ ใช้นามปากกาหลายชื่อ ที่รู้จักกันดีคือ "รพีพร" มีพี่น้องร่วมบิดา-มารดา คือ ทวีป วรดิลก ซึ่งเป็นนักเขียนที่มีชื่อเสียงเช่นกัน

**ประวัติ**
ได้รับการศึกษาชั้นต้นจากโรงเรียนหลายแห่งในต่างจังหวัด ชั้นมัธยมศึกษา ปีที่ 1-3 ที่โรงเรียนวัดโสมนัสวิหาร ต่อชั้นมัธยมศึกษาปีที่ 4-6 ที่โรงเรียนเบญจมบพิตร (โรงเรียนมัธยมวัดเบญจมบพิตร ในปัจจุบัน) ก่อนเข้าเตรียมมหาวิทยาลัยธรรมศาสตร์และการเมือง และวิชากฎหมาย มหาวิทยาลัยธรรมศาสตร์ฯ ระหว่างเรียนได้เข้าทำงานที่กรมราชทัณฑ์เป็นข้าราชการวิสามัญ ตำแหน่งผู้คุมตรี ต่อมาจึงสอบเป็นเสมียนการเงิน กรมบัญชีกลาง กองทัพเรือ 
เข้าวงการหนังสือพิมพ์ในปี พ.ศ. 2489 ทำงานเป็นนักข่าวของหนังสือพิมพ์เอกราช ของ อิศรา อมันตกุล ก่อนเริ่มเขียนเรื่องสั้นประจำฉบับ  แล้วจึงเขียนจินตนิยาย เรื่อง เปลวสุริยา และ ราชินีบอด ลงพิมพ์ในปิยะมิตร รายสัปดาห์ ได้รับความนิยมอย่างกว้างขวาง ต่อมาเมื่อทำงานเขียนบทละครให้คณะศิวารมย์ ได้นำจินตนิยายทั้งสองเรื่องไปทำเป็นละครเวที  ประสบความสำเร็จเป็นอย่างสูง
ปี พ.ศ. 2500 นำคณะศิลปินไทย เดินทางไปแสดงที่ประเทศจีน ขณะที่รัฐบาลไทยมีนโยบายต่อต้านลัทธิคอมมิวนิสต์ ประจวบกับเดินทางกลับมาในช่วงที่ จอมพลสฤษดิ์ ธนะรัชต์ ทำการปฏิวัติล้มอำนาจ จอมพล ป. พิบูลสงคราม ส่งผลให้ถูกจับกุมคุมขังเป็นเวลา 4 ปี 
ระหว่างที่อยู่ในเรือนจำ ได้เขียนนิยาย บทละครโทรทัศน์/วิทยุ อย่างต่อเนื่อง เมื่อพ้นโทษก็ยังคงทำงานด้านการเขียนตลอดมา

**เกียรติคุณ**
ปริญญาศิลปศาสตร์ดุษฎีบัณฑิตกิตติมศักดิ์ จากมหาวิทยาลัยธรรมศาสตร์ และการประกาศเกียรติคุณเป็นศิลปินแห่งชาติ (สาขาวรรณศิลป์) ในปี พ.ศ. 2534 
*ผู้มีส่วนสำคัญในการก่อตั้งชมรมนักเขียน 5 พฤษภาคม และสมาคมนักเขียนแห่งประเทศไทย 
*อดีตนายกสมาคมนักเขียนแห่งประเทศไทย
*ได้รับแต่งตั้งให้เป็นศิลปินทางด้านวรรณกรรม จากผลงานเรื่อง ลูกทาส ในโอกาสครบรอบ ๑๐๐ ปีวรรณคดีสโมสร ในปี พ.ศ. 2557

**ชีวิตส่วนตัว**
สุวัฒน์ สมรสกับ เพ็ญศรี พุ่มชูศรี ศิลปินวงสุนทราภรณ์ แต่ไม่มีบุตรด้วยกัน

**ถึงแก่อนิจกรรม**
ถึงแก่อนิจกรรมด้วยอาการหัวใจล้มเหลว ที่บ้านพัก อำเภอศรีราชา จังหวัดชลบุรี เมื่อวันที่ 15 เมษายน พ.ศ. 2550

**นามปากกา**
 รพีพร- ไพร วิษณุ- ศิวะ รณชิต- สันติ ชูธรรม- ยุพดี เยาวมิตร
ฯลฯ

**ผลงานเขียน**
 ขอจำจนวันตาย- ลูกทาส - อังสนาหย่าผัว- ภูตพิศวาส- แผ่นดินแม่- มงกุฎรัก- แม่ปลาหลด- ตึกฝรั่ง- ลูกชู้- ท้าวศรีสุดาจันทร์- ขุนศึกมหาราช- นางสาวทองสร้อย (สร้างเป็นละครโทรทัศน์ 5 ครั้ง 2522 ช่อง 9, 2529 ช่อง 5, 2541 ช่อง 7, 2545 และ 2558 ช่อง 3)- เทพธิดาเดินดิน- เมียเพื่อน- น้ำฝน- นางสาวโพระดก- แม่ปลาหลด- แผ่นดินเดียวกัน- เจ้าสาวคืนเดียว- ไม่เคยมีใครรักฉันจริง- ลั่นฟ้า

**อ้างอิง**

**แหล่งข้อมูลอื่น**
  Prapansarn - ประวัตินักเขียน date=2007-02-23 -  ข่าววรรณกรรม ศิลปะ ดนตรี จากคมบาง
หมวดหมู่:ข้าราชการพลเรือนชาวไทย
หมวดหมู่:นักหนังสือพิมพ์ชาวไทย
หมวดหมู่:นักเขียนชาวไทย
หมวดหมู่:ศิลปินแห่งชาติสาขาวรรณศิลป์
หมวดหมู่:บุคคลจากโรงเรียนวิเชียรมาตุ
หมวดหมู่:บุคคลจากโรงเรียนมัธยมวัดเบญจมบพิตร
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลในประวัติศาสตร์กรุงรัตนโกสินทร์
2550
แม่แบบ:เหตุการณ์ปัจจุบัน/2550 เมษายน 21

* ภราดร ศรีชาพันธุ์ และนาตาลี เกลโบวา เตรียมแถลงข่าวในวันที่ 24 เมษายน ถึงการหมั้นและการแต่งงานซึ่งมีกำหนดจะจัดขึ้นปลายปี พ.ศ. 2550 นี้  (ข่าวสด)
}
แม่แบบ:เหตุการณ์ปัจจุบัน/2550 เมษายน 22

* การเลือกตั้งประธานาธิบดีฝรั่งเศสรอบแรกเริ่มขึ้น มีผู้ลงคะแนนเสียงที่จดทะเบียนประมาณ 44 ล้าน 5 แสนคน  (CRI)
}
แม่แบบ:เหตุการณ์ปัจจุบัน/2550 เมษายน 23

*ประเทศชิลีพบ 3 ศพ ที่ถูกคลื่นขนาดใหญ่ซัดออกไปยังทะเลแล้ว แต่ยังมีผู้สูญหายอีก 7 คน หลังเกิดแผ่นดินไหววัดความรุนแรงได้ 6.2 ริคเตอร์เมื่อวันเสาร์ที่ 21 เมษายน  (คมชัดลึก)
*บอริส เยลต์ซิน อดีตประธานาธิบดีแห่งรัสเซีย ซึ่งเป็นผู้วางรากฐานเสรีภาพและประชาธิปไตยในรัสเซีย ถึงแก่กรรมด้วยอาการหัวใจล้มเหลว  (กปส.)
*ผลการเลือกตั้งประธานาธิบดีฝรั่งเศสรอบแรก สัดส่วนคะแนนเสียงที่นายนิโคลัส ซาร์โคซี่ และนางเซอโกลีน รอยัล ได้รับคือ 30.49% และ 25.04%  (CRI)
}
VT

VT หรือ vt สามารถหมายถึง- เวอร์จิเนียเทค (Virginia Tech) มหาวิทยาลัยในรัฐเวอร์จิเนีย- วิดีโอโทสเตอร์ (Video Toaster) ซอฟต์แวร์ตัดต่อวิดีโอของบริษัทนิวเทก- รัฐเวอร์มอนต์ รัฐในสหรัฐอเมริกา รหัสรัฐว่า VT- วิทวัส สุนทรวิเนตร์ พิธีกรชาวไทย มีฉายาที่ทีมงานรายการสี่ทุ่มสแควร์ตั้งให้ว่า "วีที"- การตั้งระยะตามแนวตั้ง (vertical tabulation) อักขระควบคุมในแอสกี
ไอน์สไตน์พบ พระพุทธเจ้าเห็น

ไอน์สไตน์พบ พระพุทธเจ้าเห็น เป็นหนังสือแต่งโดย ทันตแพทย์สม สุจีรา  มีเนื้อหาทั้งทางวิทยาศาสตร์และหลักการทางพุทธศาสนา จัดพิมพ์โดย สำนักพิมพ์อมรินทร์ ตีพิมพ์ในปี พ.ศ. 2549
หนังสือได้รับการพิมพ์ซ้ำถึง 40 ครั้ง ยอดพิมพ์ไม่ต่ำกว่า 100,000 เล่ม ต่อมา ดร.บัญชา ธนบุญสมบัติ ได้ท้วงติงเนื้อหาที่ผิดพลาดในเชิงวิทยาศาสตร์ เช่น จักรวาลวิทยา (cosmology) ในหน้า 31 ทฤษฎีสตริง (string theory) ในหน้า 39 ทฤษฎีเคออส (chaos theory) ในหน้า 128 และทฤษฎีสัมพัทธภาพ (relativity) ซึ่งปรากฏอยู่ทั่วไปในเล่มเมื่อกล่าวถึงแสงและเวลา เป็นต้น 
ดร.บัญชา ธนบุญสมบัติ จากสำนักงานพัฒนาวิทยาศาสตร์และเทคโนโลยีแห่งชาติ ได้ออกมาทักท้วงว่าเนื้อหาในหนังสือเล่มนี้มีเนื้อหาไม่ถูกต้องตามหลักการทางวิทยาศาสตร์หลายจุด

**เนื้อหา**
แบ่งออกได้เป็น 10 บท  
*บทที่ 1 “ทำไมต้องไอน์สไตน์”  กล่าวถึงพื้นฐานประวัติชีวิตของไอน์สไตน์ พร้อมทั้งทฤษฎีทางวิทยาศาสตร์และทฤษฎีสัมพัทธภาพ 
*บทที่ 2 “จักรวาลกับพุทธศาสนา”  พุทธศาสนาบอกไว้ว่า เรื่องความเร้นลับของจักรวาลเป็นเรื่องอจินไตยไม่ควรคิด แต่ความรู้ทางพุทธศาสนามีเรื่องราวที่ตรงกับการค้นพบและการพิสูจน์ของนักวิทยาศาสตร์สมัยใหม่
*บทที่ 3 “ทฤษฎีสัมพัทธภาพ”  เรื่องความเร็วของแสงที่คงที่เสมอ แต่แสงก็ตกอยู่ภายใต้กฎของแรงโน้มถ่วง ดังนั้นจึงเดินทางเป็นเส้นโค้งได้ ตามแรงโน้มถ่วงของดวงดาว  ไอน์สไตน์พิสูจน์ให้เห็นว่า เวลาสามารถยืดหด และเดินช้า เดินเร็วได้ ขึ้นอยู่กับสถานที่แต่ละแห่ง เช่นเวลาของคนที่อยู่บนยานอวกาศที่เดินทางด้วยความเร็วสูงจะเดินช้ากว่าเวลาของคนอาศัยอยู่บนโลก
*บทที่ 4 “ความว่างภายในอะตอม” เนื้อหากล่าวถึงทฤษฎีควอนตัมซึ่งทฤษฎีนี้ช่วยอธิบายส่วนที่เล็กที่สุดที่บรรจุอยู่ภายในอะตอม อันเป็นการช่วยยืนยันว่า ไม่มีสิ่งใดคงที่ มีการเปลี่ยนแปลงเสมอ 
*บทที่ 5 “พุทธกับวิทยาศาสตร์” มีการเปรียบเทียบความรู้และคำสอนทางพุทธศาสนาที่ต่างกันเพียงวิทยาศาสตร์พยายามค้นคว้าและพิสูจน์ในทางวัตถุหรือรูปธรรม แต่พุทธศาสนาได้ค้นคว้าอย่างลึกซึ้งรวมไปถึงเรื่องทางนามธรรมหรือเรื่องราวของจิตด้วย
*บทที่ 6 “ปัญญาญาณ” ความรู้ ไม่จำเป็นว่าต้องเกิดขึ้นจากการค้นคว้าเสมอไป แต่การรวมจิตให้เป็นหนึ่งก็สามารถทำให้เกิดความรู้ในเรื่องราวที่ลึกซึ้งได้เหมือนกัน 
*บทที่ 7 “ความมหัศจรรย์ของจิต” กล่าวถึงความลึกลับซับซ้อนของจิต ที่พระพุทธเจ้าได้สอนเรื่องของจิตนี้มาแต่สมัยพุทธกาลแล้ว และเป็นความจริงที่จริงแท้ตลอดมาจนถึงปัจจุบัน และจิตเป็นสิ่งที่เร็วกว่าแสงมาก 
*บทที่ 8 “เกิด-ดับ” ทุกสิ่งมีการเกิดดับ ไม่เว้นแม้แต่จักรวาล รวมไปถึงทฤษฎีความรู้ต่างๆ ของนักวิทยาศาสตร์ซึ่งเมื่อความรู้ใหม่ๆ เกิดขึ้น ทฤษฎีเก่าก็ล้าสมัยไป ต่างจากสัจธรรมของพระพุทธเจ้าที่ยังคงจริงแท้ตลอดมา
*บทที่ 9 “มิติที่ 4 มิติของเวลา”   ไอน์สไตน์ยืนยันว่านอกจากเวลาจะยืดหด เวลายังย้อนกลับได้ด้วย ตรงกับการปฏิบัติวิปัสสนากรรมฐานทางพุทธศาสนา ซึ่งเมื่อรวมอารมณ์ให้เป็นหนึ่งเดียว มีสมาธิแน่วแน่แล้ว สามารถย้อนเวลาไปหาอดีต หรือล่วงรู้เรื่องราวในอนาคตได้ หรือ  มิติที่ 4 เรื่องเวลานี้สามารถเปรียบได้กับนิพพานซึ่งเป็นสิ่งที่เข้าถึงได้ยาก  
*บทที่ 10 “ความสุขและความจริงแท้”  สรุปเนื้อหาพุทธศาสนามีความรู้ที่ครอบคลุมมากกว่าวิทยาศาสตร์ และนอกจากความรู้แล้วยังนำมาประยุกต์ใช้กับชีวิตอีกด้วย

**อ้างอิง**
หมวดหมู่:วรรณกรรมทั่วไป
ท้องฟ้า

ท้องฟ้าและกลุ่มเมฆ
ไฟล์:Sky over Munich 02.jpg|upright=1.25|thumb|ภาพท้องฟ้าที่มีเมฆและพระจันทร์ครึ่งเสี้ยว
ท้องฟ้าตอนพระอาทิตย์ตก
ท้องฟ้าเป็นส่วนหนึ่งของชั้นบรรยากาศหรืออวกาศที่สามารถมองเห็นได้จากพื้นผิวโลก นก แมลง เครื่องบิน และ ว่าว ถูกจัดว่าบินอยู่ในท้องฟ้า มีหลายเหตุผลที่ทำให้ท้องฟ้านั้นยากที่จะจำกัดความ 
ในเวลากลางวันท้องฟ้าปรากฏเป็นพื้นสีฟ้าเนื่องจากอากาศทำให้เกิดการกระเจิงของแสงอาทิตย์ ไม่ใช่เพราะว่ามีวัตถุสีฟ้าเหนือพื้นโลก เพราะเหตุนี้จึงเป็นการยากที่จะนิยามว่าท้องฟ้าคือสิ่งใด ท้องฟ้านั้นบางครั้งถูกจำกัดความว่าเป็นเขตของชั้นบรรยากาศโลกที่มีแก๊สแน่นหนา ในเวลากลางคืน ท้องฟ้านั้นปรากฏเป็นพื้นสีดำสนิท หรือบางครั้งเรียงรายไปด้วยดวงดาว แต่ถ้าเรากล่าวว่าทั้งหมดที่เราเห็นนั้นคือท้องฟ้า ก็จะกลายเป็นว่าท้องฟ้าคือจักรวาลซึ่งผิดจากความหมายแรกเมื่อเราเห็นตอนกลางวัน
ในเวลากลางวัน เราสามารถมองเห็นดวงอาทิตย์ได้ต่อเมื่อไม่มีเมฆบดบัง ในเวลากลางคืน (และบางครั้งในเวลากลางวัน) เราสามารถมองเห็นดวงจันทร์ ดาวเคราะห์ และ ดวงดาว ปรากฏการณ์ธรรมชาติที่เราสามารถเห็นได้ในท้องฟ้าคือเมฆ รุ้งกินน้ำ และ ออโรรา สายฟ้าและ หยาดน้ำฟ้านั้น สามารถเห็นได้ในระหว่างเวลาที่มีพายุ บ่อยครั้งเราสามารถมองเห็นหมอกควันในเวลากลางวันและรัศมีของแสงในเวลากลางคืนเนื่องจากมลพิษที่เกิดจากกิจกรรมของมนุษย์
ในสายวิชาดาราศาสตร์ ท้องฟ้าถูกเรียกว่าทรงกลมท้องฟ้า นั่นคือทรงกลมจินตภาพขนาดมหึมา หมุนรอบตัวเองโดยมีแกนหมุนและศูนย์กลางร่วมกันกับโลก ทรงกลมท้องฟ้านั้นถูกแบ่งเป็นสัดส่วนเรียกว่ากลุ่มดาว
ดูท้องฟ้าของดาวเคราะห์อื่น สำหรับความหมายของท้องฟ้าในดาวเคราะห์ต่าง ๆ และดวงจันทร์ในระบบสุริยะ

**ความเข้มแสงและสีของท้องฟ้า**

**อ้างอิง**
หมวดหมู่:ดาราศาสตร์
หมวดหมู่:ภาพยนตร์แบ่งตามประเทศ

หมวดหมู่สำหรับ ภาพยนตร์ แบ่งตาม ประเทศ ผู้ผลิต (Films by Country) 
ดูเพิ่ม - :หมวดหมู่:ภาพยนตร์แบ่งตามเนื้อหาท้องเรื่อง (Films by Subject / Topic)- :หมวดหมู่:ภาพยนตร์แบ่งตามประเภท (Films by Genre)- :หมวดหมู่:ภาพยนตร์แบ่งตามปีที่ออกฉาย (Films by Year) - :หมวดหมู่:ภาพยนตร์แบ่งตามระดับ (Films by Motion picture rating systems) - :หมวดหมู่:ภาพยนตร์แบ่งตามเทคโนโลยีการผลิต (Films by Technique‎ / Media Format‎) - :หมวดหมู่:ภาพยนตร์แบ่งตามแหล่งที่มา ของบทภาพยนตร์ (Films by Source) - :หมวดหมู่:ภาพยนตร์แบ่งตามภาษา (Films by Language) - ภูมิประเทศ 
** :หมวดหมู่:ภาพยนตร์แบ่งตามฉากการถ่ายทำ สถานที่ตามท้องเรื่องและตามยุคสมัยในท้องเรื่อง (Films by Scene / Screen / Stills) 
** ภาพยนตร์แบ่งตามประเทศผู้ผลิต (Films by Country) 
** :หมวดหมู่:ภาพยนตร์แบ่งตามสถานที่ถ่ายทำ สถานที่ตั้ง กองถ่ายหลัก และกองถ่ายรอง (Films by Location) - แบ่งตาม ผู้ผลิต 
** :หมวดหมู่:ภาพยนตร์แบ่งตามผู้กำกับการแสดง (Films by Director) 
** :หมวดหมู่:ภาพยนตร์แบ่งตามผู้อำนวยการสร้าง บริษัทผู้สร้าง (Films by Production Company) 
** :หมวดหมู่:ภาพยนตร์แบ่งตามสตูดิโอ ผู้ดำเนินการถ่ายทำ และเผยแพร่ (Films by Studio) 
*ภูมิประเทศ
หมวดหมู่:หมวดหมู่แบ่งตามประเทศ
ฟร็องซัว ทรูว์โฟ

ฟร็องซัว รอล็อง ทรูว์โฟ (François Roland Truffaut; 6 กุมภาพันธ์ ค.ศ. 1932 - 21 ตุลาคม ค.ศ. 1984) เป็นหนึ่งในผู้บุกเบิกภาพยนตร์นิวเวฟฝรั่งเศส และถึงแม้ปัจจุบันนี้เขาจะตายไปแล้ว ทรูว์โฟก็ยังเป็นที่จำจดว่าเป็นผู้ที่มีความสำคัญอย่างมากในวงการภาพยนตร์ฝรั่งเศสอยู่

**ชีวิตในวัยเด็ก**
ทรูว์โฟเกิดจากพ่อแม่ที่ไม่ได้แต่งงานกันในปารีส ในช่วงแรกอยู่กับแม่แท้ ๆ และพ่อเลี้ยงชื่อ รอล็อง ทรูว์โฟ (Roland Truffaut) ทั้งสองเป็นชาวคาทอลิกที่เคร่งครัด พ่อแท้ ๆ ของเขาเป็นหมอฟันชาวยิวชื่อ รอล็อง เลวี (Roland Lévy) แต่ไม่เคยได้พบกันเลย ในชีวิตช่วงวัยเด็กของทรูว์โฟมีความขมขื่นมาก เขาได้ให้ความคิดเห็นว่า หนังเรื่อง The 400 Blows (1959) นั้นเสมือนกับเป็นอัตชีวประวัติของเขาเอง และสาเหตุที่เขาหันมาสนใจด้านภาพยนตร์นั้นมาจากนักเขียนและนักวิจารณ์ภาพยนตร์ชื่ออ็องเดร บาแซ็ง (André Bazin) เป็นพ่อบุญธรรมของเขา

**รายชื่อหนัง**

**ผู้กำกับ**

**คนเขียนบทอย่างเดียว**

**นักแสดง**

**แหล่งข้อมูลอื่น**
name=ฟร็องซัว ทรูว์โฟ- Senses Of Cinema: ฟร็องซัว ทรูว์โฟ
1984
หมวดหมู่:ผู้กำกับภาพยนตร์ชาวฝรั่งเศส
สภาสถาปนิก (แก้ความกำกวม)

สภาสถาปนิก อาจหมายถึง - สภาสถาปนิก ประเทศไทย- สมัชชาจดทะเบียนสถาปัตยกรรมแห่งชาติ (NCARB) สหรัฐอเมริกา
สำหรับสมาคมของผู้ประกอบวิชาชีพด้านสถาปัตยกรรม ดู:- สมาคมสถาปนิกสยามในพระบรมราชูปถัมภ์ (อาษา) ประเทศไทย- สถาบันสถาปนิกอเมริกัน (AIA) สหรัฐอเมริกา
เวอร์จิเนียสลิมส์

เวอร์จิเนียสลิมส์ (Virginia Slims) เป็นบุหรี่ยี่ห้อหนึ่ง จัดจำหน่ายโดย บริษัท ฟิลิปมอร์ริส ได้เผยแพร่ออกสู่ท้องตลาดครั้งแรกในปี ค.ศ. 1968 โดยเจาะกลุ่มเป้าหมายไปยังกลุ่มวัยรุ่น,ผู้หญิงวัยทำงานและดูมีระดับ ออกสโลแกนครั้งแรกว่า "You've come a long way, baby." สื่อมวลชนบางฉบับออกมาโจมตีว่า บุหรี่ยี่ห้อเวอร์จิเนียสลิมส์ ได้กระตุ้นให้กลุ่มวัยรุ่นเพศหญิงมีแนวโน้มที่จะสูบบุหรี่เพิ่มมากขึ้น สโลแกนในยุคหลังได้เปลี่ยนมาเป็น "It's a woman thing," ในยุค 90 และ "Find your voice." ตามรายงานของ Surgeon General of the United States ได้วิเคราะห์กลยุทธทางการตลาดของเวอร์จิเนียสลิมส์ไว้ว่า พยายามสื่อไปถึงการปลดปล่อยอิสระของเพศหญิง และทำให้ดูมีอำนาจเพิ่มขึ้น และรายงานนี้ยังโยงไปถึงการเพิ่มอัตราการสูบบุหรี่ในกลุ่มวัยรุ่นหญิง และยี่ห้ออื่นๆที่ทำตลาดจับกลุ่มผู้หญิงโดยเฉพาะ
เวอร์จิเนียสลิมส์ มีขนาดเพรียวกว่าบุหรี่แบบธรรมดามาก (ประมาณ 23 มิลลิเมตร) และยาวกว่าบุหรี่ขนาดคิงไซส์ทั่วๆไป(84มิลลิเมตร) โดยเวอร์จิเนียสลิมขายอยู่ 2 ขนาด ยาว 100มิลลิเมตร และ 120 มิลลิเมตร มี 3 แบบคือ ซูเปอร์สลิม, ไลต์ และ อัลตรา-ไลต์ ส่วนบรรจุภัณฑ์นั้นเป็นกล่องสีขาว มีแถบสีวางตามยาวด้านข้างตามชนิดของบุหรี่

**อ้างอิง**
  โฆษณาเก่าของเวอร์จิเนียสลิมส์
หมวดหมู่:ฟิลิปมอร์ริส
หมวดหมู่:บุหรี่
สัตว์ขาปล้อง

สัตว์ขาปล้อง (ชื่อวิทยาศาสตร์: Arthropoda) หรือที่รู้จักกันดีและนิยมเรียกว่า "อาร์โธพอด" เป็นไฟลัมหลักของสัตว์ไม่มีกระดูกสันหลัง ที่มีขนาดของลำตัวแบ่งเป็น 3 ส่วน ได้แก่ ส่วนหัว ส่วนอก และส่วนท้อง ซึ่งสัตว์ขาปล้องบางจำพวกอาจจะมีส่วนหัวและส่วนอกที่เชื่อมต่อกันเป็นส่วนเดียวกันด้วยก็ได้ จะมีเปลือกแข็งหุ้มบริเวณลำตัวสำหรับทำหน้าที่ป้องกันและช่วยพยุงร่างกายที่อ่อนนิ่มที่ซ่อนอยู่ภายใต้เปลือกแข็ง ชั้นคิวติเคิลเปลี่ยนไปตามรายละเอียดของรูปร่าง ประกอบด้วยสามชั้นคือ ชั้นผิวนอก (epicuticle) เป็นชั้นนอกที่บาง มีขี้ผึ้งเคลือบเพื่อป้องกันความชื้น ชั้นนอก (exocuticle) ประกอบด้วยไคติน และโปรตีนที่ทำให้แข็ง และชั้นใน (endocuticle) ที่ประกอบด้วยไคตินและโปรตีนที่ไม่ทำให้แข็ง ชั้นนอกและชั้นในเรียกรวมกันว่า procuticle และที่สำคัญคือช่วยพยุงให้ร่างกายของพวกสัตว์ขาปล้องมีรูปร่างที่แน่นอน

**ลักษณะทั่วไป**
สัตว์ขาปล้องจะมีลักษณะของลำตัวเป็นปล้อง ๆ บางจำพวกนั้นสามารถแยกส่วนต่าง ๆ ของร่างกายออกเป็น 3 ส่วน คือส่วนหัว ส่วนอกและส่วนท้อง แต่ก็มีสัตว์ขาปล้องบางจำพวกที่มีส่วนต่าง ๆ ของร่างกายเพียงแค่ 2 ส่วน คือมีเพียงแค่ส่วนหัวกับส่วนอกติดกันและส่วนท้องเท่านั้นเอง 
สัตว์ขาปล้องจะมีช่องเปิดที่สำคัญ มีลักษณะเป็นรูจำนวน 2 รู และมีอวัยวะรับความรู้สึกที่ดี เคลื่อนที่ไปมาได้อย่างรวดเร็ว และหาอาหารได้อย่างง่ายดาย อาศัยอยู่เกือบทุกแห่งของโลก หรืออาจเรียกได้ว่าสัตว์ขาปล้องนั้นมีถิ่นอาศัยอยู่ทุกแห่งในโลก เรียกได้ว่าประมาณ 3 ใน 4 ของสัตว์ทั้งหลายภายในโลก คือสัตว์จำพวกสัตว์ขาปล้อง

**การจัดจำแนก**
ความสัมพันธ์ทางพันธุกรรมของอาร์โทรพอดใช้ข้อมูลทางพันธุกรรมจากดีเอ็นเอจากไมโทคอนเดรีย ซึ่งแบ่งย่อยได้เป็น 5 ไฟลัมย่อย คือ- ไฟลัมย่อยไทรโลบิโตมอร์ฟา สูญพันธุ์ไปหมดแล้ว พบแต่ในซากชีวิตโบราณ ถือว่าเป็นสัตว์ขาปล้องกลุ่มแรก- ไฟลัมย่อยเชลิเซอราตา ลำตัวแบ่งเป็นสองส่วนคือส่วนหัวและอกรวมเป็นชิ้นเดียวเรียกเซฟาโลทอแรกซ์ กับส่วนท้อง มีรยางค์สำคัญ 1 คู่ข้างหน้า ใช้หาอาหาร แบ่งย่อยเป็น 
**ชั้นเมโรสโตมาตา มีขาเดิน 5 คู่ ใช้เหงือกหายใจ (book gill) เช่น แมงดาทะเล
** ชั้นอะแรกนิดา มีขาเดิน 4 คู่ ใช้ปอด (book lung) หายใจ เช่น แมงมุม แมงป่อง เห็บ ไรแข็งในสุนัข- ไฟลัมย่อยครัสตาเชีย เซฟาโลทอแรกซ์มีระยางค์ 5 คู่ แต่ละคู่มี 2 ก้าน ส่วนท้ายมีระยางค์อีก 8 คู่ อวัยวะรับความรู้สึกมีตาประกอบเป็นก้าน ขนแข็งทั่วตัวใช้รับสัมผัสและอวัยวะเกี่ยวกับการทรงตัว ระบบสืบพันธุ์แยกเพศกัน ปฏิสนธิภายใน ตัวอ่อนลอกคราบหลายครั้งกว่าจะเป็นตัวเต็มวัย ชั้นที่สำคัญได้แก่ 
** ชั้นแบรงคิโอโพดา เช่น ไรน้ำ ไรแดง ไรสีน้ำตาล 
** ชั้นโคพีโพดา เช่น เหาปลา 
** ชั้นเซอร์ริพีเดีย เช่น เพรียงคอห่าน เพรียงหิน 
** ชั้นมาลาคอสตรากา เช่น กุ้งก้ามกราม กั้ง กุ้งเต้น จักจั่นทะเล ปูม้า- ไฟลัมย่อยยูนิราเมีย มีระยางค์ซึ่งไม่มีแขนง มีแอนเทนนาคู่เดียว กรามไม่แบ่งเป็นปล้อง แบ่งเป็น
** ชั้นไคโลโพดา เช่นตะขาบ
** ชั้นซิมไฟลา เช่น ตะขาบฝอย 
** ชั้นดิโพลโพดา เช่น กิ้งกือ กระสุนพระอินทร์ 
** ชั้นปัวโรโพดา ลักษณะโดยทั่วไปคล้ายชั้นซิมไฟลา 
** ชั้นอินเซคตา ได้แก่ แมลง เช่น ตั๊กแตน มด ปลวก เหา ชีปะขาว แมลงสาบ

**อ้างอิง**
 เพทาย บุณยรัตพันธุ์ และ รัตน์สุณี สุขพณิชนันท์. ชีววิทยา 1 (แอคทีฟพริ้นท์, กรุงเทพฯ; 2557; หน้า 150)

**แหล่งข้อมูลอื่น**
  Venomous Arthropods date=2010-01-31  chapter in United States Environmental Protection Agency and University of Florida/Institute of Food and Agricultural Sciences National Public Health Pesticide Applicator Training Manual-  Arthropods – Arthropoda Insect Life Forms

หมวดหมู่:ไฟลัม
มาริโอแอนด์โซนิคแอตดิโอลิมปิกเกมส์

มาริโอแอนด์โซนิกแอตดิโอลิมปิกเกมส์ (Mario & Sonic at the Olympic Games; マリオ&ソニック in 北京オリンピック) เป็นเกมกีฬาที่พัฒนาร่วมกันระหว่างเซก้าและนินเทนโด โดยในเกมจะมีการนำตัวละครจากเกมชุดมาริโอและเกมชุดโซนิกเดอะเฮดจ์ฮ็อกนำมาแข่งขันในกีฬาโอลิมปิกฤดูร้อน 2008 โดยจะวางจำหน่ายบนเครื่องนินเทนโดวีและนินเทนโดดีเอส โดยตัวเกมได้รับการสนับสนุนจากคณะกรรมการโอลิมปิกสากลในฐานะสื่อมัลติมีเดียและเกมอย่างเป็นทางการของโอลิมปิกฤดูร้อน 2008

**ตัวละครที่ปรากฏตัวมาให้เล่น**
ตัวละครถูกแบบออกเป็น 4 แบบ โดยจะแบ่งตามความถนัดในแต่ละด้านของตัวละครนั้นๆ

**ความเร็ว**
 โซนิค เดอะเฮดจ์ฮ็อก- เจ้าหญิงเดซี- ชาโดว์ เดอะเฮดจ์ฮ็อก- โยชิ

**พลัง**
 นัคเคิลส์ ดิอีคิดนา- บาวเซอร์- เวกเตอร์ เดอะครอคโคไดล์- วาริโอ

**ทักษะ**
 เจ้าหญิงพีช- ไมลส์ "เทลส์" พราวเวอร์- วาลุยจิ- ดร.เอ็กแมน โรบอตนิก

**สมดุล**
 มาริโอ- เอมี่ โรส- ลุยจิ- เบลซ เดอะแคท

**กีฬาที่นำมาแข่งขัน**
 ยิมนาสติก- กรีฑา- ยิงปืน- ยิงธนู- ฟันดาบ- ปิงปอง- กีฬาทางน้ำ

**ดูเพิ่ม**
 โอลิมปิกฤดูร้อน 2008

**อ้างอิง**
  มาแล้วจ้า ! ภาพแรก Mario & Sonic ภาคยกพลตะลุยโอลิมปิก  จากเว็บไซต์ของ Gconsole (ภาพจากเครื่องวี) -  ภาพจากเครื่องนินเทนโดดีเอส date=2007-07-12  

**แหล่งข้อมูลอื่น**
  เว็บไซต์อย่างเป็นทางการ date=2008-04-02  
หมวดหมู่:โอลิมปิกฤดูร้อน 2008
อ
หมวดหมู่:มาริโอ
หมวดหมู่:วิดีโอเกมกีฬา
หมวดหมู่:เกมสำหรับนินเท็นโดดีเอส
หมวดหมู่:เกมสำหรับนินเท็นโดวี
หมวดหมู่:วิดีโอเกมที่มีฉากในประเทศจีน
ท่าอากาศยานนานาชาติเคปทาวน์

ท่าอากาศยานนานาชาติเคปทาวน์ (Cape Town International  Airport) ตั้งอยู่ที่เมืองเคปทาวน์ ประเทศแอฟริกาใต้ เป็นท่าอากาศยานที่มีผู้ใช้บริการมากเป็นอันดับ 2 ของแอฟริกาใต้ เป็นรองจากท่าอากาศยานนานาชาติโจฮันเนสเบิร์ก และยังเป็นท่าอากาศยานหลักของสายการบินเซาต์แอฟริกันแอร์เวย์

**อาคารผู้โดยสาร และสายการบิน**
 กาตาร์แอร์เวย์- กูลูลาดอตคอม- เคแอลเอ็ม- เซาต์แอฟริกันแอร์เวย์
** เซาต์แอฟริกันเอ็กซ์เพรส
** เซาต์แอฟริกันแอร์ลิงก์- เนชั่นไวด์แอร์ไลน์- บริติช แอร์เวย์
** คอมแอร์- ฟลายโกลบสแปน- มาเลเซียแอร์ไลน์- แมงโก- ลุฟต์ฮันซา- วันไทม์- เวอร์จิ้นแอตแลนติกแอร์เวย์- สิงคโปร์แอร์ไลน์- แอร์นามิเบีย- แอร์บอตสวานา- แอร์มอริเชียส- แอลทียูอินเตอร์เนชั่นเนล

**อ้างอิง**

**แหล่งข้อมูลอื่น**
  ท่าอากาศยานนานาชาติเคปทาวน์ date=2007-01-22  
ค
ทะเลสาบเตียนฉือ

250px
ทะเลสาบเตียนฉือ (Lake Dian, 滇池) หรือ ทะเลสาบคุนหมิง (昆明湖) เป็นทะเลสาบปิดขนาดใหญ่ ตั้งอยู่ติดกับเมืองคุนหมิง มณฑลยูนนาน สาธารณรัฐประชาชนจีน
ทะเลสาบแห่งนี้เป็นทะเลสาบน้ำจืด ตั้งอยู่ที่ระดับความสูง 1,886.5 เมตรเหนือระดับน้ำทะเล มีพื้นที่ 298 ตารางกิโลเมตร มีความยาวจากริมฝั่งด้านทิศเหนือจรดทิศใต้ 39 กิโลเมตร มีความลึกเฉลี่ย 4.4 เมตร
จากความงดงามของทะเลสาบนี้ ทำให้ถูกขนานนามว่า "ไข่มุกทอแสงแห่งที่ราบสูง" และยังเป็นต้นแบบในการสร้างทะเลสาบคุนหมิงภายในพระราชวังฤดูร้อนที่กรุงปักกิ่ง

**แหล่งข้อมูลอื่น**
102.671389
ตเยนฉือ
หมวดหมู่:มณฑลยูนนาน
อำเภอรัษฎา

รัษฎา เป็นอำเภอหนึ่งของจังหวัดตรัง

**ที่ตั้งและอาณาเขต**
อำเภอรัษฎา มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับตำบลกะปางและตำบลน้ำตก อำเภอทุ่งสง (จังหวัดนครศรีธรรมราช)- ทิศตะวันออก ติดต่อกับตำบลน้ำตก อำเภอทุ่งสง (จังหวัดนครศรีธรรมราช) และทิวเขาบรรทัด- ทิศใต้ ติดต่อกับตำบลในเตา ตำบลท่างิ้ว และตำบลห้วยนาง อำเภอห้วยยอด- ทิศตะวันตก ติดต่อกับตำบลวังหิน อำเภอบางขัน (จังหวัดนครศรีธรรมราช)

**ประวัติ**
เดิมท้องที่อำเภอรัษฎาเป็นส่วนหนึ่งของพื้นที่ในการปกครองของอำเภอห้วยยอด ต่อมากระทรวงมหาดไทยได้ประกาศแบ่งเขตท้องที่อำเภอห้วยยอด 5 ตำบล คือ ตำบลควนเมา ตำบลคลองปาง ตำบลหนองบัว ตำบลหนองปรือ และตำบลเขาไพร ตั้งเป็นกิ่งอำเภอโดยเรียกชื่อว่า กิ่งอำเภอรัษฎา ตั้งแต่วันที่ 1 เมษายน พ.ศ. 2534 และยกฐานะเป็น อำเภอรัษฎา เมื่อวันที่ 5 ธันวาคม พ.ศ. 2539 ทั้งนี้ ชื่อ "รัษฎา" ตั้งขึ้นเพื่อเป็นสื่อรำลึกถึงคุณงามความดีของพระยารัษฎานุประดิษฐ์มหิศรภักดี (คอซิมบี๊ ณ ระนอง) อดีตเจ้าเมืองตรังที่ได้สร้างความเจริญรุ่งเรืองให้แก่จังหวัดตรังเป็นอย่างยิ่ง

**การแบ่งเขตการปกครอง**

**การปกครองส่วนภูมิภาค**
อำเภอรัษฎาแบ่งพื้นที่การปกครองออกเป็น 5 ตำบล 50 หมู่บ้าน ได้แก่

**การปกครองส่วนท้องถิ่น**
ท้องที่อำเภอรัษฎาประกอบด้วยองค์กรปกครองส่วนท้องถิ่น 6 แห่ง ได้แก่- เทศบาลตำบลคลองปาง ครอบคลุมพื้นที่บางส่วนของตำบลคลองปาง- องค์การบริหารส่วนตำบลควนเมา ครอบคลุมพื้นที่ตำบลควนเมาทั้งตำบล- องค์การบริหารส่วนตำบลคลองปาง ครอบคลุมพื้นที่ตำบลคลองปาง (เฉพาะนอกเขตเทศบาลตำบลคลองปาง)- องค์การบริหารส่วนตำบลหนองบัว ครอบคลุมพื้นที่ตำบลหนองบัวทั้งตำบล- องค์การบริหารส่วนตำบลหนองปรือ ครอบคลุมพื้นที่ตำบลหนองปรือทั้งตำบล- องค์การบริหารส่วนตำบลเขาไพร ครอบคลุมพื้นที่ตำบลเขาไพรทั้งตำบล

**การคมนาคม**
ทางสายหลัก ได้แก่
# ทางหลวงแผ่นดินหมายเลข 403 (ตรัง-ทุ่งสง) จากจังหวัดตรังถึงอำเภอรัษฎา ระยะทางประมาณ 58 กิโลเมตร เป็นถนนลาดยาง 4 ช่องทางจราจร 
# ถนนเพชรเกษม จากจังหวัดตรัง ผ่านอำเภอห้วยยอด เลี้ยวเข้าสู่ทางหลวงแผ่นดินหมายเลข 403 ถึงอำเภอรัษฎา ระยะทางประมาณ 50 กิโลเมตร เป็นถนนลาดยาง 2 ช่องทางจราจร

**อ้างอิง**

**แหล่งข้อมูลอื่น**
  อำเภอดอตคอม date=2016-03-05 -  อำเภอรัษฎา date=2007-10-06 
รัษฎา
รัษฎา
หมวดหมู่:อำเภอรัษฎา
หมวดหมู่:ผู้กำกับภาพยนตร์ชาวฝรั่งเศส

ชาวฝรั่งเศสที่เป็นผู้กำกับภาพยนตร์
ฝ
หมวดหมู่:ชาวฝรั่งเศสแบ่งตามอาชีพ
หมวดหมู่:ภาพยนตร์ในประเทศฝรั่งเศส
ทะเลสาบเอ๋อร์ไห่

ทะเลสาบเอ๋อร์ไห่
การจับปลาของนกกาน้ำ
ทะเลสาบเอ๋อร์ไห่ (p=Ěrhǎi) หรือในภาษาไทลื้อและไทใหญ่เรียกว่า หนองแส (แปลว่า ทะเลสาบที่มีน้ำท่วมเจิ่ง) ตั้งอยู่บนที่ราบสูงในเมืองต้าหลี่ มณฑลยูนนาน ทางตะวันตกเฉียงใต้ของสาธารณรัฐประชาชนจีน ที่ระดับความสูง 1,972 เมตรเหนือระดับน้ำทะเล มีความยาวจากริมฝั่งทิศเหนือจรดทิศใต้ 40 กิโลเมตร และจากทิศตะวันออกจรดทิศตะวันตกประมาณ 7-8 กิโลเมตร มีพื้นที่ 250 ตารางกิโลเมตร จึงเป็นทะเลสาบบนที่ราบสูงที่ใหญ่เป็นอันดับสองในสาธารณรัฐประชาชนจีน รองจากทะเลสาบเตียนฉือ ฝั่งทะเลสาบมีความยาวโดยรอบ 116 กิโลเมตร ความลึกเฉลี่ย 11 เมตร และความจุน้ำ 2.5 ล้านลูกบาศก์เมตร เป็นทะเลสาบที่มีความสวยงามอย่างยิ่ง เป็นสถานที่ท่องเที่ยวสำคัญและมีชื่อเสียงแห่งหนึ่งของมณฑลยูนนาน
ทะเลสาบแห่งนี้ คนไทยเรียกว่า "หนองแส" หรือ "หนองแสร์" และเชื่อว่าเป็นจุดเริ่มต้นความเชื่อเรื่อง พญานาค ด้วยเป็นจุดเริ่มต้นของแม่น้ำโขง และเป็นที่ตั้งของอาณาจักรน่านเจ้าในอดีต ที่เชื่อกันว่าเป็นต้นบรรพบุรุษของคนไทย
ที่ทะเลสาบแห่งนี้ ยังมีการประมงด้วยวิธีการพื้นบ้าน คือ การใช้นกกาน้ำ ที่ชาวประมงเลี้ยงไว้จนเชื่อง ดำน้ำลงไปจับปลาให้ วิธีการจับปลาแบบนี้มีมาอย่างยาวนานกว่า 1,500 ปีแล้ว จนเป็นวิถีชีวิตพื้นบ้าน แต่การจับปลาด้วยนกกาน้ำในปัจจุบันได้ลดจำนวนลงตามกาลเวลา การจับปลาด้วยนกกาน้ำนี้ถือเป็นจุดสำคัญในการท่องเที่ยวของทะเลสาบเอ๋อร์ไห่ประการหนึ่ง

**อ้างอิง**

**แหล่งข้อมูลอื่น**
 100.1875
หมวดหมู่:ทะเลสาบในประเทศจีน
หมวดหมู่:มณฑลยูนนาน
ดีเอชแอล

ดีเอชแอล หรือ แดลซีย์ฮิลล์บลอมแอนด์ลินน์ (Dalsey, Hillblom and Lynn ซึ่งย่อว่า DHL) เป็นบริษัทเยอรมันให้บริการขนส่งและโลจิสติกส์ โดยมีการขนส่งหลายอย่างตั้งแต่การขนส่งเอกสาร จดหมาย รวมไปถึงตู้คอนเทนเนอร์ ดีเอชแอลประกอบด้วยสามหน่วยงานหลักได้แก่ ได้แก่ ดีเอชแอลเอกซ์เพรส (DHL Express) ดีเอชแอลดานซาสแอร์แอนด์โอเชียน (DHL Danzas Air & Ocean) และดีเอชแอลโซลูชันส์ (DHL Solutions)

**ประวัติ**
ดีเอชแอล ก่อตั้งขึ้นโดย เอเดรียน ดาลซีย์ (Adrian Dalsey) แลร์รี ฮิลบลม (Larry Hillblom) และ โรเบิร์ต ลินน์ (Robert Lynn) โดยที่มาของชื่อมีที่มาจากตัวอักษรแรกของนามสกุลผู้ก่อตั้งบริษัททั้งสามคนซึ่งได้แก่ โดยเริ่มก่อตั้งเมื่อ พ.ศ. 2512 (ค.ศ. 1969) โดยเริ่มจากทำธุรกิจส่งเอกสารทางเครื่องบิน จากเมืองซานฟรานซิสโกไปยังโฮโนลูลู และเริ่มดำเนินขั้นตอนการเดินพิธีศุลกากรล่วงหน้า ก่อนที่เรือสินค้าจะเข้าเทียบท่า ทำให้สามารถขนถ่ายสินค้าได้รวดเร็วขึ้นอย่างมาก และต่อมาได้เพิ่มอุตสาหกรรมใหม่ คือธุรกิจการขนส่งด่วนทางอากาศระหว่างประเทศ ซึ่งเป็นการขนส่งเอกสาร และ พัสดุไปยังจุดหมายอย่างรวดเร็วโดยเครื่องบิน
เครือข่ายของดีเอชแอลเติบโตต่อเนื่องอย่างรวดเร็ว บริษัทขยายธุรกิจจากฝั่งตะวันตกของอเมริกา คือฮาวายไปจนถึงฝั่งตะวันออก และคาบสมุทรแปซิฟิก ต่อเนื่องไปยังตะวันออกกลาง แอฟริกา และยุโรป ในปีพ.ศ. 2531 ดีเอชแอลขยายบริการ ไปยัง 170 ประเทศทั่วโลก และมีพนักงานกว่า 16,000 คน
ในประเทศไทย ดีเอชแอลได้เริ่มดำเนินธุรกิจในปี พ.ศ. 2514 และได้เปิดสำนักงานใหญ่ที่กรุงเทพเมื่อปี พ.ศ. 2533
เมื่อช่วงต้นปีพ.ศ. 2545 ดอยช์เชอโพสต์เวิลด์เน็ต (Deutsche Post World Net) ได้เริ่มเข้ามาเป็นผู้ถือหุ้นหลักของดีเอชแอล และในช่วงปลายปี พ.ศ. 2545 ดอยช์โพสต์เวิลด์เน็ต ได้ถือหุ้นของดีเอชแอล 100% ต่อมาในปีพ.ศ. 2546 ได้ประกาศรวมกิจการขนส่งด่วนและลอจิสติกส์เข้าไว้ด้วยกัน ภายใต้แบรนด์ดีเอชแอล ดีเอชแอลขยายธุรกิจโดยการเข้าควบรวมกิจการกับ เอกเซล (Exel) ในเดือนธันวาคม 2548 ซึ่ง เอกเซลเดิมมีบุคลากรอยู่ประมาณ 111,000 คนใน 135 ประเทศทั่วโลก

**อ้างอิง**

**แหล่งข้อมูลอื่น**
 www.dhl.com-  ดีเอชแอลประเทศไทย
หมวดหมู่:การขนส่ง
หมวดหมู่:บริษัทของเยอรมนี
หมวดหมู่:บริษัทที่ก่อตั้งในปี พ.ศ. 2512
มาลิซไมเซอร์

มาลิซมิเซอร์ (Malice Mizer) เป็นวงวิชวลเคในช่วงยุคปี ค.ศ. 1992 ถึง ค.ศ. 2001 ความหมายของวงนี้คือ "ความพยาบาทและความเศร้า" เป็นวงที่ก่อตั้งขึ้นมาโดยคนสองคนคือ Mana (กีตาร์) และKözi (กีตาร์) และทำการ หาสมาชิกมาได้อีกสามคนคือ Tetsu (ร้อง) ,Yu~ki (เบส) และ Gaz (กลอง) ต่อมา Gaz ได้ออกจากวงไปอยู่กับวง Kneuklid Romance ซึ่งทำให้วงได้มือกลองคนใหม่คือ Kami ซึ่งมาจากวง Kneuklid Romance นั้นเอง  วงมาลิซไมเซอร์ยุคแรกจึงเริ่มต้นขึ้น

**ประวัติ**

**ยุค Tetsu (1992-1994)**
ในช่วงนี้ทางวงได้ออกอัลบั้มมาสองอัลบั้มคือ Memoire และ MemoireDx ภายใต้สังกัด Midi:Nette ซึ่ง Mana ตั้งขึ้นเองคล้ายๆ Extasy Record ของ โยชิกิ (จากX Japan) โดยเปิดการแสดงตามเวทีต่างๆและได้รับความนิยมมากขึ้นเรื่อยๆ จากนั้นในปี ค.ศ. 1994 Tetsu ก็ประกาศออกจากวงไปทำให้มาลิซมิเซอร์หายหน้าไปซักพัก

**ยุค Gackt (1995-1999)**
มาลิซมิเซอร์กลับมาอีกครั้งในปี ค.ศ. 1995 พร้อมกับนักร้องนำคนใหม่ Gackt และปล่อยอัลบั้มชุดที่สองออกมาคือ Voyage~sans retour ในช่วงนี้เองที่วงได้เซ็นสัญญากับค่ายใหญ่อย่าง Nippon Columbia และช่วงนี้เองที่วงมาลิซมิเซอร์ มีชื่อเสียงและโด่งดังมากๆ โดยได้ออกรายการทีวีรวมทั้งลงแม็กกาซีนต่างๆมากมาย นอกจากนี้ทางวงยังมีรายการวิทยุเป็นของตัวเองอีกด้วย ในยุคนี้ มาลิซมิเซอร์ ได้ปล่อยซิงเกิลออกมาทั้งหมด6อันและอัลบั้ม merveilles ซึ่งเป็นอัลบั้มที่ดีที่สุดของมาลิซมิเซอร์ และในปี ค.ศ. 1999 Gacktก็ได้ออกจากวงโดยไม่ทราบสาเหตุแน่ชัด
หลังจากนั้นไม่กี่เดือนทางวงก็ได้พบกับข่าวร้ายซ้ำสองเมื่อ Kami ได้จากโลกนี้ไปอย่างไม่มีวันกลับ เนื่องจากเลือดออกในเยื่อหุ้มสมอง มาลิซมิเซอร์จึงออกจาก Nippon Columbia ก่อนจะหายไปอีกครั้ง

**ยุค Klaha (2000-2001)**
มาลิซมิเซอร์กลับมาอีกครั้งและได้ออกซิงเกิลอีกสองอัน โดยไม่เปิดเผยนักร้องนำ จนกระทั่งวันที่ 31 สิงหาคม Klaha ก็ปรากฏตัวอย่างเป็นทางการ หลังจากนั้นงานเพลงและหนังก็ตามมารวมทั้งออกซิงเกิลอีก3อัน โดนแนวเพลงนั้นเปลี่ยนไปจากยุคสมัยของ Gackt อย่างสิ้นเชิง โดยตัวเพลงนั้นออกแนวมืดมนมากขึ้น ช่วงนี้ทางวงยังได้มีหนังเกี่ยวกับ แวมไพร์ ของตัวเองที่ชื่อ "Bara no Konrei ~Mayonaka ni Kawashita Yakusoku~" ก่อนที่ทางวงจะประกาศ "พักชั่วคราว" ในปี ค.ศ. 2001
จนปัจจุบันก็ยังไม่มีทีท่าว่าวงจะกลับมารวมตัวแต่อย่างใด มาลิซมิเซอร์จึงสิ้นสุดลงตรงนี้

**อ้างอิง**

**แหล่งข้อมูลอื่น**
  MALICE MIZER - เว็บไซต์ทางการของมาลิซมิเซอร์ 
หมวดหมู่:กลุ่มดนตรีสัญชาติญี่ปุ่น
อำเภอสารภี

สารภี (langx|nod|45px) เป็นอำเภอหนึ่งในจังหวัดเชียงใหม่ที่มีความเจริญเติบโตอย่างรวดเร็ว มีการพัฒนาทุก ๆ ด้านจนเป็นอำเภอขนาดใหญ่ในแง่สถานประกอบการและอุตสาหกรรมขนาดใหญ่ที่ของจังหวัด ได้รับประโยชน์มาจากนิคมอุตสาหกรรมภาคเหนือ ลำพูน ปัจจุบันอำเภอสารภีถือได้ว่ามีการพัฒนาจนสภาพความเจริญเป็นเขตเมืองที่เชื่อมต่อกับนครเชียงใหม่ มีประชากรหนาแน่นรองจากอำเภอเมืองเชียงใหม่ และเป็นอำเภอที่รองรับความเจริญของนครเชียงใหม่เพื่อขยายไปยังเมืองลำพูน
อำเภอสารภีเป็นอำเภอที่มีพื้นที่เล็กที่สุดและเป็นเพียงอำเภอเดียวในจังหวัดเชียงใหม่ที่ไม่มีภูเขา นอกจากนี้อำเภอสารภียังมีจุดเด่น คือ ถนนสายต้นยางซึ่งมีอายุกว่าร้อยปีเรียงรายตลอดสองข้างทาง มีความยาวเริ่มตั้งแต่เขตอำเภอเมืองเชียงใหม่ไปจรดเขตอำเภอเมืองลำพูน

**ประวัติ**
อำเภอสารภีเดิมชื่อ อำเภอยางเนิ้ง ตั้งเป็นอำเภอเมื่อปี พ.ศ. 2434 เหตุที่ใช้ชื่อว่าอำเภอยางเนิ้งเพราะตัวอำเภอตั้งอยู่ที่ตำบลยางเนิ้ง คำว่า "ยาง" หมายถึง ต้นยางนา ส่วนคำว่า "เนิ้ง" มาจากภาษาถิ่น หมายถึง "เอน, โน้มเอียง" เพราะเดิมเป็นป่ายาง ต่อมาเมื่อปี พ.ศ. 2460 ท้าวพระยาขุน พร้อมด้วยราษฎรได้เสนอต่ออำมาตย์ตรีพันธุราษฎร นายอำเภอในสมัยนั้น เสนอให้เปลี่ยนชื่ออำเภอเสียใหม่เนื่องจากไม่ไพเราะ จึงเปลี่ยนชื่อเป็น "อำเภอสารภี" ซึ่งเป็นชื่อของตำบลหนึ่งในอำเภอ โดย "สารภี" เป็นชื่อของดอกไม้ไทยสีเหลืองมีกลิ่นหอม มีอายุยืน พบขึ้นมากที่วัดสารภี ตำบลสารภี และที่อื่น ๆ บริเวณที่ตั้งของที่ว่าการอำเภอปัจจุบันเดิมเป็นที่ตั้งของวัดร้างชื่อ วัดเชียงยืน มีกำแพงล้อมรอบ เรียกชุมชนว่า เวียงหมาก สันนิษฐานว่าเป็นเวียงชั้นนอกของเวียงกุมกาม
ในช่วงแรกอำเภอสารภีแบ่งเขตการปกครองออกเป็น 10 ตำบล ต่อมาได้รับการโอนตำบลขัวมุงและตำบลสันทราย อำเภอหางดง มาอยู่ในเขตการปกครองของอำเภอสารภี จึงรวมเป็น 12 ตำบล

**ที่ตั้งและอาณาเขต**
อำเภอสารภีตั้งอยู่ทางตอนกลางของจังหวัดเชียงใหม่ มีอาณาเขตติดต่อกับอำเภอและจังหวัดใกล้เคียงดังนี้- ทิศเหนือ ติดต่อกับอำเภอเมืองเชียงใหม่ - ทิศตะวันออก ติดต่อกับอำเภอสันกำแพง- ทิศใต้ ติดต่อกับอำเภอบ้านธิ อำเภอเมืองลำพูน (จังหวัดลำพูน) และอำเภอหางดง- ทิศตะวันตก ติดต่อกับอำเภอหางดงและอำเภอเมืองเชียงใหม่

**การแบ่งเขตการปกครอง**

**การปกครองส่วนภูมิภาค**
อำเภอสารภีแบ่งพื้นที่การปกครองออกเป็น 12 ตำบล 106 หมู่บ้าน ได้แก่

**การปกครองส่วนท้องถิ่น**
ท้องที่อำเภอสารภีประกอบด้วยองค์กรปกครองส่วนท้องถิ่น 12 แห่ง ได้แก่- เทศบาลตำบลยางเนิ้ง ครอบคลุมพื้นที่ตำบลยางเนิ้งทั้งตำบล รวมทั้งบางส่วนของตำบลสารภีและตำบลหนองผึ้ง- เทศบาลตำบลสารภี ครอบคลุมพื้นที่ตำบลสารภี (นอกเขตเทศบาลตำบลยางเนิ้ง)- เทศบาลตำบลชมภู ครอบคลุมพื้นที่ตำบลชมภูทั้งตำบล- เทศบาลตำบลหนองผึ้ง ครอบคลุมพื้นที่ตำบลหนองผึ้ง (นอกเขตเทศบาลตำบลยางเนิ้ง)- เทศบาลตำบลสันทรายมหาวงศ์ ครอบคลุมพื้นที่ตำบลสันทรายทั้งตำบล- เทศบาลตำบลไชยสถาน ครอบคลุมพื้นที่ตำบลไชยสถานทั้งตำบล- เทศบาลตำบลหนองแฝก ครอบคลุมพื้นที่ตำบลหนองแฝกทั้งตำบล- เทศบาลตำบลท่ากว้าง ครอบคลุมพื้นที่ตำบลท่ากว้างทั้งตำบล- เทศบาลตำบลท่าวังตาล ครอบคลุมพื้นที่ตำบลท่าวังตาลทั้งตำบล- เทศบาลตำบลขัวมุง ครอบคลุมพื้นที่ตำบลขัวมุงทั้งตำบล- เทศบาลตำบลดอนแก้ว ครอบคลุมพื้นที่ตำบลดอนแก้วทั้งตำบล- เทศบาลตำบลป่าบง ครอบคลุมพื้นที่ตำบลป่าบงทั้งตำบล

**สถานที่สำคัญ**
วัดปู่เปี้ย ภายในเมืองโบราณเวียงกุมกาม- ถนนเชียงใหม่-ลำพูน เป็นถนนที่มีต้นยางนาอายุกว่าร้อยปี เรียงรายอยู่ตลอดสองข้างทาง รวมกว่า 1,000 ต้น- โบราณสถานเวียงกุมกาม อดีตเมืองหลวงของอาณาจักรล้านนา สร้างเมื่อ พ.ศ. 1829 โดยพญามังราย

**อ้างอิง**
หมวดหมู่:อำเภอสารภี
สารภี
โรงเรียนสัตยาไส

โรงเรียนสัตยาไส เป็นโรงเรียนประจำ  เปิดทำการเรียนการสอนตั้งแต่ปี พ.ศ. 2535 โดยเปิดตั้งแต่ระดับอนุบาลถึงมัธยมศึกษาปีที่ 6 ตามหลักสูตรของกระทรวงศึกษาธิการ
โรงเรียนสัตยาไส ตั้งอยู่ใน 53 ประเทศทั่วโลก ภายใต้มูลนิธิสัตยาไส ไม่มีการเก็บค่าเล่าเรียนแต่อย่างใด ที่ประเทศไทยอยู่ภายใต้การดูแลของ ดร.อาจอง ชุมสาย ณ อยุธยา เป็นผู้บริหารสูงสุดของโรงเรียน ตั้งอยู่เลขที่ 99 หมู่ 2 ตำบลลำนารายณ์ อำเภอชัยบาดาล จังหวัดลพบุรี มีพื้นที่ประมาณ 300 ไร่เศษ เป็นธรรมชาติ ป่าเขา หนองบึง สงบ ร่มรื่น มีนักเรียน 352 คน ครู 49 คน อัตราส่วนครูต่อนักเรียน 1 : 6 โดยประมาณ เปิดสอนตั้งแต่ชั้นอนุบาลถึง ม.6 จำนวน 12 ห้องเรียน ห้องเรียนละไม่เกิน 30 คน เป็นโรงเรียนประจำ นักเรียนพักค้างภายในโรงเรียน รับประทานอาหารมังสวิรัติของทางโรงเรียน  ยกเว้นนักเรียนชั้นอนุบาลไป-กลับ และรับเฉพาะเด็กบ้านใกล้โรงเรียนโรงเรียนสัตยาไส สำหรับในระดับมัธยมปลาย มีสาย วิทย์-คณิต  ศิลป์-ภาษา(อังกฤษ,ญี่ปุ่น,จีน) และจะเปิดสอนในสายอื่นๆ ตามลำดับ มี Summer เพื่อให้นักเรียนได้เลือกประเทศที่ต้องการและไปอยู่กับ Hostfamily แลกเปลี่ยนภาษาและวัฒนธรรม
โรงเรียนแห่งนี้อยู่ภายใต้กฎ "ความรัก ความเมตตา" โดยเด็กนักเรียนและคุณครูอยู่ในโรงเรียนเป็นเสมือนครอบครัวใหญ่ ทุกคนดูแลช่วยเหลือกัน มีอาจารย์แลกเปลี่ยนจากต่างประเทศมาสอนภาษา ทางโรงเรียนได้เน้นให้เด็กนักเรียนเป็นคนดี ไม่ได้เน้นให้เป็นคนเก่งเพียงอย่างเดียว เพื่อเด็กจะได้เป็นผู้ใหญ่ที่ดีในอนาคต สังคมต้องการคนดีและคนเก่งควบคู่กันไป   
โรงเรียนใช้หลักการ “การเรียนรู้โดยนักเรียนเป็นศูนย์กลาง” และ “การเรียนรู้แบบ บูรณาการ” เช่น ให้นักเรียน (เริ่มแต่ชั้นอนุบาล) ร่วมกำหนดหัวข้อที่จะเรียนรู้ แล้วครูเป็น ผู้เอื้ออำนวย (ไม่ใช่สอน) ให้นักเรียนได้เรียนรู้ โดยเน้นการเรียนรู้จากการได้ปฏิบัติ ได้เห็นได้ฟัง ได้สัมผัส ได้ทดลอง ได้คิด อย่างเหมาะสม ทำให้เด็กเป็นคนเก่งคนดี ในส่วนของการเรียนรู้อย่างบูรณาการก็มีตัวอย่างของการ “บูรณาการการเรียนรู้ เรื่อง สุขกาย สบายใจ” ซึ่งนักเรียนชั้น ม. 1 - 3 เรียนด้วยกัน เริ่มต้นด้วยการนั่งสมาธิร่วมกัน แล้วแบ่งเป็น 4 กลุ่ม แยกย้ายไปเรียนรู้ไปตามฐานการเรียนรู้ 4 ฐาน กลับมารวมกันในช่วงท้าย แต่ละกลุ่มนำเสนอผลการเรียนรู้จากแต่ละฐานพร้อมอภิปราย แล้วจบด้วยการทำสมาธิ แผ่เมตตา และทำความเคารพ                  
โรงเรียนสัตยาไสได้นำหลัก “ศีล สมาธิ ปัญญา” มาประยุกต์ใช้ในการจัดการเรียนการสอน เน้น “ความรักความเมตตา” และ “คุณธรรม” โดยบูรณาการเข้าไปในการเรียนการสอนและกิจกรรมทั้งหลาย เช่น ก่อนรับประทานอาหาร จะมีการสวดมนต์ ขอบคุณพ่อแม่ ครู ธรรมชาติ โดยมีนักเรียนเป็นผู้นำ นักเรียนทุกคนกล่าวถ้อยคำ “ข้าวทุกจาน อาหารทุกอย่าง .....” ตามด้วย การพูดเป็นภาษาอังกฤษ (เด็กอนุบาลก็พูดอย่างนี้ ทั้งสองภาษา)

**อ้างอิง**
 http://guru.google.co.th/guru/thread?tid=362bd5ecf62dd526&hl=th&table=%2Fguru%2F%3Fhl%3Dth&clk=wttpcts&pli=1fix-attempted=yes 

**แหล่งข้อมูลอื่น**
 http://www.Sathyasai.ac.th date=2011-12-29 - SSSThailand
สัตยาไส
หมวดหมู่:สิ่งก่อสร้างในอำเภอชัยบาดาล
อำเภอแม่วาง

แม่วาง (langx|nod|40px) เป็นอำเภอหนึ่งในจังหวัดเชียงใหม่ มีพื้นที่ที่ครอบคุมอุทยานถึง 3 อุทยานได้แก่ อุทยานแห่งชาติแม่วาง อุทยานแห่งชาติออบขาน อุทยานแห่งชาติอินทนนท์ และเป็นอำเภอที่มีชื่อเสียงในด้านการท่องเที่ยวล่องแพ

**ประวัติ**
อำเภอแม่วางเป็นอำเภอมาก่อนเมื่อปี พ.ศ. 2461  ต่อมาในปี พ.ศ. 2477  ทางราชการประกาศยุบอำเภอแม่วาง  และอำเภอบ้านแมรวมกัน  ตั้งอยู่ที่บ้านเปียง ม.13  ต.บ้านแม อ.สันป่าตอง จ.เชียงใหม่  และต่อมาวันที่ 4 มิถุนายน 2482  ได้ย้ายที่ทำการอำเภอไปตั้งอยู่ที่บ้านสันป่าตอง ม.10  ต.ยุหว่า  และเปลี่ยนชื่อเป็นอำเภอสันป่าตองมาจนถึงปัจจุบัน
ปี พ.ศ. 2533  กระทรวงมหาดไทย ได้ประกาศตั้งกิ่งอำเภอแม่วางขึ้น  และได้มีพระราชกฤษฎีกาตั้งกิ่งอำเภอแม่วาง เป็นอำเภอแม่วาง เมื่อวันที่ 7 กันยายน  2538

**ที่ตั้งและอาณาเขต**
อำเภอแม่วางตั้งอยู่ทางตอนกลางของจังหวัด มีอาณาเขตติดต่อกับอำเภอและจังหวัดใกล้เคียงดังต่อไปนี้
*ทิศเหนือ ติดต่อกับอำเภอสะเมิง
*ทิศตะวันออก ติดต่อกับอำเภอหางดงและอำเภอสันป่าตอง
*ทิศใต้ ติดต่อกับอำเภอดอยหล่อและอำเภอจอมทอง
*ทิศตะวันตก ติดต่อกับอำเภอแม่แจ่ม

**การแบ่งเขตการปกครอง**

**การปกครองส่วนภูมิภาค**
อำเภอแม่วางแบ่งพื้นที่การปกครองออกเป็น 5 ตำบล 58 หมู่บ้าน ได้แก่

**การปกครองส่วนท้องถิ่น**
ท้องที่อำเภอแม่วางประกอบด้วยองค์กรปกครองส่วนท้องถิ่น 6 แห่ง ได้แก่- เทศบาลตำบลแม่วาง ครอบคลุมพื้นที่บางส่วนของตำบลบ้านกาดและตำบลดอนเปา- องค์การบริหารส่วนตำบลบ้านกาด ครอบคลุมพื้นที่ตำบลบ้านกาด (นอกเขตเทศบาลตำบลแม่วาง)- องค์การบริหารส่วนตำบลทุ่งปี๊ ครอบคลุมพื้นที่ตำบลทุ่งปี๊ทั้งตำบล- องค์การบริหารส่วนตำบลทุ่งรวงทอง ครอบคลุมพื้นที่ตำบลทุ่งรวงทองทั้งตำบล- องค์การบริหารส่วนตำบลแม่วิน ครอบคลุมพื้นที่ตำบลแม่วินทั้งตำบล- องค์การบริหารส่วนตำบลดอนเปา ครอบคลุมพื้นที่ตำบลดอนเปา (นอกเขตเทศบาลตำบลแม่วาง)

**สถานที่ท่องเที่ยว**
 อุทยานแห่งชาติแม่วาง- ลำน้ำแม่วาง- น้ำตกแม่วาง- ปางช้างแม่วาง- น้ำตกสายรุ้ง- อ่างเก็บน้ำห้วยมะนาว- รูปปั้นพระเจ้า 4 ทิศ สำนักปฏิบัติธรรม วัดดอยสัพพัญญ- ศูนย์ส่งเสริมศิลปาชีพพิเศษ ศาลารวมใจ บ้านกาด- โรงไฟฟ้าพลังงานน้ำแม่เตียน- อนุสาวรีย์ทหารญี่ปุ่น โรงเรียนบ้านกาดวิทยาคม- สถานีวิจัยระดับโครงการแม่สะป๊อก

**อ้างอิง**

ม
เคาท์ เบซี

วิลเลียม เจมส์ "เคาท์" เบซี่ (21 สิงหาคม พ.ศ. 2447 - 26 เมษายน พ.ศ. 2527) นักเปียโน นักออร์แกน หัวหน้าวงดนตรี และนักแต่งเพลงชาวอเมริกัน  ในแนวดนตรีแจ๊ซ และบิ๊กแบนด์  เริ่มก่อตั้งวงดนตรีของตัวเองตั้งแต่ พ.ศ. 2477 และมีชื่อเสียงควบคู่ไปกับวงดนตรีของดุค เอลลิงตัน  เบซี่มีผลงานดนตรีร่วมกับนักดนตรีมากมาย เช่น แฟรงค์ ซินาตรา เอลลา ฟิทซ์เจอรัลด์ เดอะ มิลส์ บราเธอร์ส แจ็กกี วิลสัน ควินซี โจนส์  และทำดนตรีประกอบภาพยนตร์เพลง รวมทั้งแสดงในภาพยนตร์ด้วยหลายเรื่อง
เบซี่ ได้รับรางวัลแกรมมี่ 9 ครั้ง ช่วงบั้นปลายชีวิตป่วยด้วยโรคหัวใจจนต้องเข้าโรงพยาบาล แต่ก็ยังออกตระเวนแสดงดนตรี โดยนั่งรถเข็นขึ้นบนเวที เบซี่ เสียชีวิตที่ฟลอริดา เมื่อวันที่ 26 เมษายน พ.ศ. 2527 ด้วยโรคมะเร็งตับอ่อน
ถึงแม้เบซี่จะเสียชีวิตไปแล้ว วงดนตรีเคาท์ เบซี่ ก็ยังรวมวงกันอยู่จนถึงปัจจุบัน

**ผลงาน**
วงดนตรีเคาท์ เบซี่ ในภาพยนตร์ Stage Door Canteen (1943)
เพลงที่มีชื่อเสียง- One O'Clock Jump- Jumpin' at the Woodside- Li'l Darlin- April in Paris 
ผลงานที่มีชื่อเสียงของ เบซี่ อาทิเช่น- 2479 Count Basie 1936-38 (Classics)- 2480 The Original American Decca Recording (MCA GRP)- 2480 Listen…You Shall Hear (Hep)- 2481 Do You Wanna Jump (Hep)- 2482 Count Basie Volume One 1932-1938 (Jazz Calssics In Digital Stereo)- 2482 Count Basie 1938-39 (Classics)- 2483 Basie Rhythm (Hep)- 2486 The Jubulee Alternatives (Hep)- 2498 Count Basie Swings, Joe Williams Sings (Verve)- 2498 April In Paris (Clef)- 2499 The Complete Atomic Basie (Roulette)- 2500 One O’Clock Jump (MCA)- 2500 Count Basie At Newport..Live (Verve)- 2500 Atomic Mr.Basie (Roulette)- 2502 Basie Swings, Bennett Sings (Roulette)- 2503 The Legend (Capitol)- 2515 The Golden Years (Pablo)- 2516 Basie Jam (Pablo)- 2537 The Complete Atomic Basie (Roulette)- 2542 Atomic Swing (Blue Note)

**มีเดีย**

**เชิงอรรถ**

**อ้างอิง**
  Count Basie : Count Of Jazz- http://www.nytimes.com/learning/general/onthisday/bday/0821.html/- http://www.downbeat.com/artists/window.asp?action=new&aid=138&aname=Count+Basie/ date=2007-09-27 
1984
หมวดหมู่:นักเปียโน
หมวดหมู่:นักดนตรีแจ๊สชาวอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:ศิลปินสังกัดอาร์ซีเอวิคเตอร์
หมวดหมู่:ศิลปินสังกัดเมอร์คิวรีเรเคิดส์
หมวดหมู่:ศิลปินสังกัดเอเพ็กซ์เรเคิดส์
หมวดหมู่:ผู้ที่ได้รับรางวัลแกรมมี
หมวดหมู่:ศิลปินสังกัดพาโบลเรเคิดส์
หมวดหมู่:บุคคลจากรัฐนิวเจอร์ซีย์
หมวดหมู่:เสียชีวิตจากมะเร็งตับอ่อน
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
อำเภอดอยหล่อ

ดอยหล่อ (langx|nod|30px) เป็นอำเภอหนึ่งของจังหวัดเชียงใหม่ แยกพื้นที่ออกจากอำเภอจอมทอง ในอดีตเป็นอำเภอเล็กที่มีหมู่บ้านกระจายตามถนนสายเชียงใหม่–จอมทอง แต่ในปัจจุบันอำเภอดอยหล่อถูกพัฒนาให้เป็นพื้นที่รองรับการขยายตัวของนครเชียงใหม่ และรองรับความเจริญจากอำเภอจอมทอง ศูนย์กลางความเจริญทางตอนใต้ของจังหวัดเชียงใหม่  ทำให้เกิดชุมชนหนาแน่นเกิดขึ้นจำนวนมากในท้องที่ของอำเภอ เกิดการค้า การลงทุน การบริการเพิ่มขึ้น และพื้นที่อำเภอดอยหล่อ–จอมทอง เคยถูกกำหนดให้เป็นพื้นที่การพัฒนาที่สำคัญของจังหวัดเชียงใหม่ เช่น โครงการก่อสร้างท่าอากาศยานล้านนา  โครงการก่อสร้างมหาวิทยาลัยในพื้นที่ดังกล่าว

**ที่ตั้งและอาณาเขต**
อำเภอดอยหล่อมีอาณาเขตติดต่อกับอำเภอและจังหวัดใกล้เคียงดังนี้- ทิศเหนือ ติดต่อกับอำเภอแม่วาง - ทิศตะวันออก ติดต่อกับอำเภอสันป่าตอง - ทิศใต้ ติดต่อกับอำเภอป่าซาง อำเภอเวียงหนองล่อง (จังหวัดลำพูน) และอำเภอจอมทอง- ทิศตะวันตก ติดต่อกับอำเภอจอมทอง

**ประวัติ**
ท้องที่อำเภอดอยหล่อเดิมเป็นส่วนหนึ่งของอำเภอจอมทอง ทางราชการได้แบ่งพื้นที่การปกครองออกมาตั้งเป็น กิ่งอำเภอดอยหล่อ ตามประกาศกระทรวงมหาดไทยเมื่อวันที่ 7 กุมภาพันธ์ พ.ศ. 2538 โดยมีผลบังคับตั้งแต่วันที่ 1 เมษายน ปีเดียวกัน และต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอดอยหล่อ  โดยมีผลบังคับตั้งแต่วันที่ 8 กันยายน ปีเดียวกัน

**การแบ่งเขตการปกครอง**

**การปกครองส่วนภูมิภาค**
อำเภอดอยหล่อแบ่งพื้นที่การปกครองออกเป็น 4 ตำบล 54 หมู่บ้าน ได้แก่

**การปกครองส่วนท้องถิ่น**
ท้องที่อำเภอดอยหล่อประกอบด้วยองค์กรปกครองส่วนท้องถิ่น 4 แห่ง ได้แก่- เทศบาลตำบลยางคราม ครอบคลุมพื้นที่ตำบลยางครามทั้งตำบล- เทศบาลตำบลสันติสุข ครอบคลุมพื้นที่ตำบลสันติสุขทั้งตำบล- เทศบาลตำบลสองแคว ครอบคลุมพื้นที่ตำบลสองแควทั้งตำบล- องค์การบริหารส่วนตำบลดอยหล่อ ครอบคลุมพื้นที่ตำบลดอยหล่อทั้งตำบล

**อ้างอิง**

ดอยหล่อ
สภาคารราชประยูร

สภาคารราชประยูร เป็นอาคาร 2 ชั้น ศิลปะแบบโคโลเนียล ตั้งอยู่ในเขตพระราชฐานชั้นนอก ริมสระน้ำตรงข้ามกับหอเหมมณเฑียรเทวราช ปัจจุบัน ใช้เป็นอาคารจัดแสดงประวัติและเหตุการณ์สำคัญต่าง ๆ ของพระราชวังบางปะอิน

**ประวัติ**
พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าให้จัดสร้างสภาคารราชประยูรขึ้น เพื่อพระราชทานให้เป็นที่ประทับของสมเด็จพระเจ้าน้องยาเธอฯ สมเด็จพระเจ้าลูกยาเธอ เจ้าฟ้ามหาวชิรุณหิศ และเจ้านายฝ่ายหน้า โดยก่อสร้างแล้วเสร็จในปี พ.ศ. 2419
นอกจากนั้น สภาคารราชประยูรยังเป็นที่ทำการของ "หอทะเบียนเมืองกรุงเก่า" ซึ่งเป็นสำนักงานที่ดินกรุงเก่าแห่งแรกของประเทศไทยด้วย 

**อ้างอิง**
 สำนักพระราชวัง, พระราชวังบางปะอิน, พิมพ์ครั้งที่ 1, พ.ศ. 2548

**แหล่งข้อมูลอื่น**
หมวดหมู่:พระราชวังบางปะอิน
แม่แบบ:วันเกิดและอายุ/doc

แม่แบบนี้ใช้แสดงวันเกิด และคำนวณอายุเทียบกับเวลาปัจจุบัน โดยใช้ปีพุทธศักราช

**วิธีใช้**
วิธีการใช้งานแม่แบบนี้

หรือ

ตัวอย่างเช่น  จะได้ 1
สามารถกำหนดได้อีกวิธี คือ  ซึ่งจะได้ วัน=1 หรือใช้พารามิเตอร์เป็นภาษาอังกฤษ
สามารถกำหนดได้อีกวิธี คือ  ซึ่งได้ผลลัพธ์ day=1 เหมือนกัน
และ 
อายุ|2519|2|6}} จะได้ 6
สามารถกำหนดได้อีกวิธี คือ  ซึ่งได้ผลลัพธ์ day=6 เหมือนกัน
และ
อายุ|2524|8|20}} จะได้ 20
สามารถกำหนดได้อีกวิธี คือ วัน=20 ซึ่งจะได้ วัน=20 หรือใช้พารามิเตอร์เป็นภาษาอังกฤษ
สามารถกำหนดได้อีกวิธี คือ day=20ซึ่งได้ผลลัพธ์ day=20 เหมือนกัน
ค่าที่ใส่ในแม่แบบ ปีต้องเป็นตัวเลขพุทธศักราช ส่วนเดือนก็ต้องเป็นหมายเลขเดือน โดยที่ 1 จะเท่ากับ มกราคม

**ข้อจำกัด**
 ไม่สามารถใส่ปีก่อนพุทธศักราชได้- อายุที่คำนวณอ้างอิงเขตเวลา UTC+0 ดังนั้นสำหรับประเทศไทย อายุจะเปลี่ยนแปลงเมื่อเวลา 7:00 น.

**ดูเพิ่ม**
 แม่แบบ:วันเกิด (แสดงวันเกิด แต่ไม่แสดงอายุ)- แม่แบบ:วันตาย- แม่แบบ:วันตายและอายุ- แม่แบบ:Birth date and age (เหมือนแม่แบบนี้แต่ใช้ปีคริสต์ศักราช)
ฟอลลิงวอเทอร์

ฟอลลิงวอเทอร์ (Fallingwater) หรือ บ้านคอฟแมน (Kaufmann Residence) เป็นคฤหาสน์ตั้งอยู่ในแถวชนบทของแถบตะวันตกเฉียงใต้ของรัฐเพนซิลเวเนีย ห่างออกไป 50 ไมล์ทางทิศตะวันออกเฉียงใต้ของเมืองพิตส์เบิร์ก อาคารได้รับการออกแบบโดยสถาปนิกชาวอเมริกันแฟรงก์ ลอยด์ ไรต์ ในปี 1935 เป็นบ้านพักอาศัยของตระกูลนักธุรกิจนาม เอดการ์ เจ. คอฟแมน ซีเนียร์ (Edgar J. Kaufmann Sr.) นักธุรกิจเชื้อสายยิวเจ้าของห้างสรรพสินค้าคอฟแมน ฟอลลิงวอเทอร์มีจุดเด่นคือตัวบ้านได้สร้างคร่อมน้ำตกที่มาจากลำธารแบร์รัน ฟอลลิงวอเทอร์นับเป็นหนึ่งในงานที่แสดงคำจัดความของ ลัทธิสถาปัตยกรรมออร์แกนิก (Organic Architecture) ได้อย่างชัดเจนที่สุดงานหนึ่ง ในบรรดางานทั้งหลายของลอยด์ ไรต์
นิตยสารไทม์ได้ชื่นชมงานออกแบบของลอยด์ ไรต์ชิ้นนี้ไว้ว่า "เป็นงานที่สวยที่สุด" ฟอลลิงวอเทอร์ยังได้ติด 1 ใน 28 สถานที่ "ที่คุณต้องไปก่อนคุณจะตาย" ของสมิธโซเนียน ได้รับการยกย่องให้เป็นสิ่งสำคัญทางประวัติศาสตร์แห่งชาติแห่งสหรัฐอเมริกา ในปี 1966 และในปี 1991 สมาชิกสถาบันสถาปัตยกรรมแห่งสหรัฐอเมริกัน (เอไอเอ) ได้โหวตฟอลลิงวอเทอร์ให้เป็น "งานออกแบบทางสถาปัตยกรรมของสหรัฐอเมริกาที่ดี่ที่สุดตลอดกาล" จนกระทั่งลดลงมาจนอยู่ในอันดับ 29 ในปี 2007
เดิมฟอลลิงเฮาส์เป็นบ้านของตระกูลคอฟแมนตั้งแต่ปี 1937-1963 จนกระทั่งเขาได้บริจาคบ้านหลังนี้เพื่อเป็นพิพิธภัณฑ์ในปี 1964 โดยปัจจุบันบ้านแห่งนี้มีสถิติผู้มาเยี่ยมชมมากกว่า 125,000 คนต่อปี ฟอลลิงวอเทอร์ใช้งบประมาณการสร้างประเมิณไว้ประมาณ 35,000 ดอลลาร์ เมื่อสร้างเสร็จได้ถูกจำหน่ายในราคา 155,000 ดอลลาร์ โดยแบ่งเป็นราคาบ้าน 75,000 ดอลลาร์ ตกแต่งเฟอร์นิเจอร์ภายใน 22,000 ดอลลาร์ เกสต์เฮาส์ โรงจอดรถและส่วนคนงาน 50,000 ดอลลาร์ และค่าจ้างสถาปนิก 8,000 ดอลลาร์ เมื่อคำนวณบวกค่าเงินเฟ้อในปี 2015 ราคาบ้านหลังนี้จะขึ้นไปสูงกว่า 2.6 ล้านดอลลาร์ และเมื่อปี 2001 ค่าบำรุงรักษาบ้านหลังนี้ตกอยู่ราวๆที่ 11.5 ล้านดอลลาร์
ฟอลลิงวอเทอร์และอาคารอีกเจ็ดแห่งที่ออกแบบโดยแฟรงก์ ลอยด์ ไรต์ได้รับขึ้นทะเบียนเป็นมรดกโลก "สถาปัตยกรรมศตวรรษที่ 20 ของแฟรงก์ ลอยด์ ไรต์" เมื่อเดือนกรกฎาคม 2019

**อ้างอิง**
หมวดหมู่:สิ่งก่อสร้างโดยแฟรงก์ ลอยด์ ไรต์
หมวดหมู่:สิ่งก่อสร้างในรัฐเพนซิลเวเนีย
หมวดหมู่:คฤหาสน์ในสหรัฐ
หมวดหมู่:สิ่งสำคัญทางประวัติศาสตร์แห่งชาติแห่งสหรัฐอเมริกา
หมวดหมู่:แหล่งมรดกโลกในสหรัฐ
หมวดหมู่:แหล่งมรดกโลกทางวัฒนธรรม
สกุลแคตนิป

แคตนิป (catnip) คือชื่อเรียกรวมทั้งหมดของพืชประมาณ 250 สปีชีส์ในสกุล เนเพต้า (Nepeta) ในวงศ์มินต์ พืชกลุ่มนี้มีน้ำมันชื่อว่า เฮพาตาแล็กโตน (Hepetalactone) เป็นสารประกอบของแล็กโตน (Lactone) ชนิดไม่อิ่มตัว มีฤทธิ์คล้ายกัญชา เมื่อแมวได้กลิ่นน้ำมันนี้จะเคลิบเคลิ้มเป็นเวลาประมาณ 10 นาที พืชกลุ่มนี้จึงมีชื่อเรียกอีกอย่างหนึ่งว่า แคตมินต์ (catmint)

**พฤติกรรมของแมว**
พฤติกรรมของแมวบ้านที่สูดดมน้ำมันจากแคตนิป
ใครก็ตามที่ได้พบเห็นปฏิกิริยาของเจ้าเหมียวต่อต้นแคตนิป จะทราบเหมือนอาการเคลิบเคลิ้มเหมือนเสพยาของแมวได้ชัดเจน สัตว์ตระกูลแมวไม่ว่าสายพันธุ์ใดๆ ต่างมีปฏิกิริยาสนองต่อแคตนิป ด้วยกันทั้งนั้นแม้แต่สิงโต อย่างไรก็ตาม มิใช่สัตว์ตระกูลแมวทุกๆ ตัวจะสนองต่อแคตนิป ได้หมด สัตว์บางตัวไม่รู้สึกดึงดูดอะไรกับพืชชนิดนี้เลย ซึ่งสิ่งนี้ขึ้นอยู่กับพันธุกรรมของสัตว์เอง สำหรับแมวแล้วบางตัวก็เกิดมาพร้อมกับความหลงใหลในพืชนี้ แต่บางตัวกลับไม่รู้สึกอะไรเลย 
ปฏิกิริยาตอบสนองต่อแคตนิป มีดังนี้
1.แมวเข้าใกล้ต้นแคตนิป 
2.แมวสูดดมแคตนิป
3.แมวเริ่มเลีย กัดกิน และเคี้ยวแคตนิป 
4.แมวเอาร่างกายไปถูกับแคตนิป 
5.แมวทำเสียงสั่นในลำคอ ทำเสียงขู่ ร้องเสียงเหมียวๆกลิ้งตัวไปมา หรือกระโจนขึ้นด้านบน บางครั้งอาจพบการตะกุยด้วยเท้า
ทั้งนี้แม้แต่แมวตัวที่ไว้ท่ามากที่สุด ก็ยากที่จะต้านทานฤทธิ์ของสารเคมีในแคตนิปได้

แคตนิปแตกต่างจากยาเสพติดของมนุษย์ตรงที่แคตนิปจะไม่มีผลเสียกับร่างกายของแมว ภายหลังจาก 10 นาทีของภาวะแห่งความสุข แมวจะกลับสู่ภาวะปกติโดยไม่มีผลข้างเคียงที่ก่อให้เกิดความเจ็บป่วยใดๆหลงเหลืออยู่เลยสำหรับแมวแล้ว ไม่ต่างกับโคเคนเลย เพียงแต่ไม่มีผลเสียเท่านั้น     
ที่ร้านขายของแมวในเมืองนอก จะหาซื้อแคตนิปได้ไม่ยาก อาการของแมวคือ น้ำลายฟูมปาก และเคลิบเคลิ้ม

**สปีชีส์**
ด้านล่างนี้คือสปีชีส์ที่พบบ่อยในสกุลนี้เพียงส่วนหนึ่ง
แคตนิป
หมวดหมู่:สมุนไพร
หมวดหมู่:วงศ์กะเพรา